title: Louisiadenkukastaja

text: Louisiadenkukastajaa tavataan Papua-Uudessa-Guineassa. Laji tunnetaan huonosti eikä siitä ole tehty kannanarvioita. Sen ei kuitenkaan uskota olevan vaarassa, ja se on luokiteltu elinvoimaiseksi.


title: Uudenirlanninkukastaja

text: Uudenirlanninkukastaja ("Dicaeum eximium") on kukastajien heimoon kuuluva varpuslintu.


title: Uudenirlanninkukastaja

text: Uudenirlanninkukastajaa tavataan Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Salomoninkukastaja

text: Salomoninkukastaja ("Dicaeum aeneum") on kukastajien heimoon kuuluva varpuslintu.


title: Salomoninkukastaja

text: Salomoninkukastajaa tavataan Papua-Uudessa-Guineassa ja Salomonsaarilla. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Makirankukastaja

text: Makirankukastaja ("Dicaeum tristrami") eli aiemmalta nimeltään sancristóbalinkukastaja on kukastajien heimoon kuuluva varpuslintu.


title: Makirankukastaja

text: Makirankukastajaa tavataan Salomonsaarilla. Lajin kannankehitys on vakaa, ja se on luokiteltu elinvoimaiseksi.


title: Mustavyökukastaja

text: Mustavyökukastaja ("Dicaeum igniferum") on kukastajien heimoon kuuluva varpuslintu.


title: Mustavyökukastaja

text: Mustavyökukastajaa tavataan Indonesiassa. Lajia on kuvattu laajalle levinneeksi ja yleiseksi, ja sen kannankehitys on vakaa. Se on luokiteltu elinvoimaiseksi.


title: Siniposkikukastaja

text: Siniposkikukastaja ("Dicaeum maugei") on kukastajien heimoon kuuluva varpuslintu.


title: Siniposkikukastaja

text: Siniposkikukastajaa tavataan Indonesiassa ja Itä-Timorissa. Sitä on kuvailtu suhteellisen yleisestä yleiseksi, ja sen kannankehitys on vakaa. Laji on luokiteltu elinvoimaiseksi.


title: Miloš Obrenović

text: Miloš Obrenović (alkujaan Miloš Teodorović; 18. maaliskuuta 1780 Srednja Dobrinja – 26. syyskuuta 1860 Topčider, lähellä Belgradia) oli serbialainen kapinajohtaja, joka johti serbien toista kansannousua turkkilaisia vastaan, kohosi sen myötä valtaan ja toimi Serbian ruhtinaana vuosina 1815–1839 ja 1858–1860. Hän perusti Obrenovićin dynastian, joka hallitsi hänen kuolemansa jälkeen Serbiaa vuoteen 1903.


title: Miloš Obrenović

text: Miloš Teodorović oli alkujaan karjapaimen, joka työskenteli velipuolelleen Milan Obrenovićille. Hän liittyi Karađorđen johtamaan serbien ensimmäiseen kansannousuun ja vuonna 1805 hänet nimitettiin komentajaksi kapinallisten armeijaan. Hänen velipuolensa surmattiin vuonna 1810, mahdollisesti Karađorđen käskystä, minkä jälkeen hän alkoi itse käyttää nimeä Obrenović ja suhtautua vihamielisesti Karađorđeen. Kun turkkilaiset kukistivat kapinan vuonna 1813, Miloš ryhtyi yhteistyöhön voittajien kanssa ja auttoi heitä maan rauhoittamisessa. Hänet nimitettiin ruhtinaaksi hallitsemaan kolmesta hallintoalueesta muodostettua Keski-Serbiaa. Hän auttoi turkkilaisia vuoden 1814 kansannousuyrityksen tukahduttamisessa, mutta turkkilaisten ryhdyttyä laajamittaisiin puhdistuksiin hän kääntyi heitä vastaan. Miloš kokosi kannattajansa Takovoon ja aloitti palmusunnuntaina huhtikuussa 1815 uuden kapinan, joka muodostui pian menestyksekkääksi. Venäjän sekaantumista pelännyt Turkki suostui joulukuussa 1815 rauhansopimukseen, jonka nojalla Serbialle myönnettiin melko laaja autonomia osana Ottomaanien valtakuntaa ja Miloš tunnustettiin koko Serbian ruhtinaaksi. Sopimuksen mukaan serbikapinalliset saivat myös pitää aseensa.


title: Miloš Obrenović

text:
Miloš vahvisti asemaansa surmauttamalla kilpailijansa Karađorđen ja marraskuussa 1817 turkkilaisten luvalla kokoontunut Serbian kansalliskokous eli skupština tunnusti hänet Serbian perinnölliseksi ruhtinaaksi. Hänen sitkeän diplomatiansa tuloksena ja tappiollisen Venäjän–Turkin sodan jälkeisessä tilanteessa myös Turkki tunnusti lopulta elokuussa 1830 hänen asemansa perinnöllisyyden sekä myönsi Serbialle täyden autonomian. Vuonna 1833 se lisäksi hyväksyi myös Serbian itäosien liittämisen Milošin ruhtinaskuntaan. Miloš järjesti uudelleen Serbian armeijan, pyrki edistämään ulkomaankauppaa, rakennutti uusia teitä ja jakoi maata pientalonpojille. Hän oli kuitenkin myös itsevaltainen hallitsija, jonka toimet nostattivat vastarintaa. Vuonna 1835 hänet pakotettiin antamaan Serbialle perustuslaki, mutta Venäjä ja Turkki painostivat hänet pian peruuttaman sen, sillä sitä pidettiin liian vapaamielisenä. Joulukuussa 1838 Turkin sulttaani antoi Serbialle uuden perustuslain, jonka nojalla Milošin oli nimitettävä 17-jäseninen senaattorineuvosto hoitamaan hallitusasioita. Neuvosto vaati välittömästi Milošia eroamaan. Hän luopui kruunusta 13. kesäkuuta 1839 poikansa Milanin hyväksi ja vetäytyi tiluksilleen Valakiaan. Sairaalloinen Milan kuoli jo muutamaa viikoa myöhemmin, jolloin ruhtinaaksi tuli Milošin toinen poika Mihailo. Hänet syrjäytettiin vuonna 1842, jolloin skupština valitsi uudeksi ruhtinaaksi Karađorđen pojan, Aleksanteri Karađorđevićin.
Pantuaan joulukuussa 1858 myös Alexander Karađorđevićin viralta skupština kutsui Milošin takaisin ruhtinaaksi. Turkin johto antoi hyväksyntänsä tälle tammikuussa 1860 ja Miloš palasi helmikuussa Serbiaan. Päästyään takaisin valtaan hän ryhtyi jälleen hallitsemaan itsevaltaisesti ja vaati Turkilta uudelleen perinnöllisen ruhtinuutensa tunnustamista. Hän kuitenkin kuoli pian.


title: Mustakylkikukastaja

text: Mustakylkikukastaja ("Dicaeum celebicum") on kukastajien heimoon kuuluva varpuslintu.


title: Mustakylkikukastaja

text: Mustakylkikukastajaa tavataan Indonesiassa. Lajia on kuvattu laajalle levinneeksi ja yleiseksi, ja sen kannankehitys on vakaa. Se on luokiteltu elinvoimaiseksi.


title: Verikurkkukukastaja

text: Verikurkkukukastaja ("Dicaeum sanguinolentum") on kukastajien heimoon kuuluva varpuslintu.


title: Verikurkkukukastaja

text: Verikurkkukukastajaa tavataan Indonesiassa ja Itä-Timorissa. Lajin kannankehitys on vakaa, ja se on luokiteltu elinvoimaiseksi.


title: Dicaeum aeruginosum

text: Dicaeum aeruginosum on kukastajien heimoon kuuluva varpuslintu. Sitä pidetään joskus samana lajina harmaaviirukukastajan kanssa. "Dicaeum aeruginosumia" tavataan Filippiineillä. Sen kannankehitys on vakaa, ja se on luokiteltu elinvoimaiseksi.


title: Gene DiNovi

text: Eugene Salvatore Patrick ("Gene") DiNovi (s. 26. toukokuuta 1928 Brooklyn) on yhdysvaltalainen säveltäjä, lauluntekijä, pianisti ja laulaja, joka on työskennellyt myös Kanadassa. Hän aloitti uransa teini-ikäisenä bebop-pianistina, ja 1940-luvun lopussa hän teki yhteistyötä muiden muassa Henry Jeromen, Joe Marsalan, Boyd Raeburnin ja Stan Hasselgardin kanssa. Hän levytti Benny Goodmanin, Brew Mooren, Aaron Sachsin, Artie Shawin ja Lester Youngin kanssa. 1950-luvun alussa DiNovi soitti Peggy Leen ja Tony Bennettin kanssa sekä vuosina 1955–63 ajoittain Lena Hornen kanssa.


title: Gene DiNovi

text: DiNovi työskenteli 1960-luvulla pianistina ja sovittajana televisiossa. Hän opiskeli myös sävellystä ja orkestrointia Mario Castelnuovo-Tedescon kanssa, pianonsoittoa Jacob Gimpelin sekä sävellystä Maria di Bonaventuran johdolla. DiNovi vieraili Kanadan Torontossa ensi kertaa Carmen MacRaen säestäjänä vuonna 1971 ja asettui kaupunkiin asumaan 1972. Hän jatkoi uraansa muun muassa sovittamalla ja säveltämällä näyttämö- ja elokuvamusiikkia. Vuonna 1974 DiNovi oli laulaja Jodie Draken kanssa tähtenä CBC:n "Gene and Jodie" -ohjelmassa. Hän on juontanut muitakin ohjelmia.


title: Gene DiNovi

text: DiNovin lauluja ovat sanoittaneet muiden muassa Spence Maxwell, Bob Comstock ja Johnny Mercer. Eräitä hänen kappaleitaan ovat "Brand New Day" ja "I Can Hear the Music". Niitä ovat levyttäneet sellaiset artistit kuin Maurice Chevalier, Doris Day, Percy Faith, Peggy Lee ja Nancy Wilson. DiNovin omia levytyksiä hänen Kanadan-vuosiltaan ovat "Softly As I Leave You" (1977), "Each Day Is Valentine's Day" (1984), "Ruby & Gene Play George & Ira Gershwin" (1984) ja "Precious Moment" (1990). Vuonna 1991 DiNovi palasi bebopin pariin basisti Dave Youngin ja rumpali Memo Acevedon kanssa. Hän on sittemmin myös levyttänyt Don W. Thompsonin kanssa.


title: Gene DiNovi

text: Taidemusiikin säveltäjänä DiNovin tuotantoon kuuluvat teokset "The Scandinavian Suite No. 1", "Divertimento in Blue" ja "Hommage à Satie". Vuonna 1984 DiNovi alkoi kiertää Kanadaa klarinetisti James Campbellin kanssa. Kaksikko esitti ohjelmistoja, joihin kuului yhdistetysti niin jazzia kuin taidemusiikkiakin.


title: Aleksanteri Karađorđević

text: Aleksanteri (Aleksandar) Karađorđević (11. lokakuuta 1806 Topola, Serbia – 4. toukokuuta 1885 Temesvár, Itävalta-Unkari) oli Serbian ruhtinas vuosina 1842–1858.


title: Aleksanteri Karađorđević

text: Aleksanteri oli serbien turkkilaisvastaista kansannousua johtaneen Karađorđen kolmas poika. Hän joutui asumaan vuosia maanpaossa ja palveli Venäjän armeijassa, mutta pääsi palaamaan Serbiaan Mikael Obrenovićin ollessa hallitsijana ja toimi tämän adjutanttina. Mikaelin syrjäyttämisen jälkeen vuonna 1842 Serbian kansalliskokous eli skupština valitsi Aleksanterin maan ruhtinaaksi. Muutoksen tyytymättömän Venäjän vaatimuksesta asiasta äänestettiin uudelleen kesäkuussa 1843, mutta lopputulos oli sama. Turkki kieltäytyi tunnustamasta häntä perinnölliseksi ruhtinaaksi, mutta ei muuten puuttunut valintaan.


title: Aleksanteri Karađorđević

text: Aleksanteri hallitsi yhdessä pienen senaattoriryhmän kanssa. Hänen hallintonsa pyrki kehittämään Serbian koulu- ja oikeusjärjestelmiä sekä rahataloutta, mutta korruption ja väärinkäytösten vuoksi uudistukset herättivät yleistä tyytymättömyyttä. Oppositioasenteen omaksui varsinkin perustuslaillisia uudistuksia toivonut älymystö. Kun eteläisessä Unkarissa nousi vallankumousvuoden 1848 aikana unkarilaisvastainen serbien kapina, Aleksanteri kieltäytyi tukemasta sitä suoraan, mutta salli vapaaehtoisten mennä vapaasti rajan yli Unkariin auttamaan kapinallisia.


title: Aleksanteri Karađorđević

text: Krimin sodan aikana Aleksanteri taipui Itävallan vaatimuksiin pidättäytyä Venäjän tukemisesta ja Serbia pysyi näin ollen puolueettomana. Tämä lisäsi hänen epäsuosiotaan, sillä monet serbit kannattivat panslavismia. Pariisin rauha vuonna 1856 tosin lisäsi Serbian vapauksia ja antoi sen asemalle suurvaltojen takeet. Hallitusneuvosto eli senaatti kääntyi juonittelemaan Aleksanteria vastaan, joten hän erotti vuonna 1857 sen johtajat. Kun hän seuraavana vuonna kutsui skupštinan koolle, se asettui heti vaatimaan hänen eroaan. Kokous päätti lopulta Aleksanterin syrjäyttämisestä 23. joulukuuta 1858 ja palautti Miloš Obrenovićin hänen tilalleen ruhtinaaksi. Aleksanteri pakeni Belgradin turkkilaiseen linnoitukseen, mutta kun niin Turkki kuin Itävaltakin kieltäytyivät tukemasta häntä, hän ilmoitti kruunusta luopumisestaan 3. tammikuuta 1859.


title: Aleksanteri Karađorđević

text: Aleksanteri vietti loppuikänsä maanpaossa asuen vuoroin Itävallassa ja Valakiassa. Hänen kannattajansa olivat ilmeisesti vastuussa ruhtinas Mikael Obrenovićin salamurhasta vuonna 1868 ja myös Aleksanteria syytettiin osallisuudesta murhasalaliittoon. Syytöksiä ei ole voitu näyttää toteen, mutta hänet tuomittiin silti poissaolevana 20 vuodeksi vankeuteen.


title: Pekka Mattila (kirjallisuustieteilijä)

text: Pekka Ilmari Mattila (24. tammikuuta 1920 Tampere – 9. tammikuuta 2009 Tuusula) oli suomalainen kirjallisuudentutkija ja professori.


title: Pekka Mattila (kirjallisuustieteilijä)

text: Mattila valmistui 1946 filosofian kandidaatiksi Helsingin yliopistosta. Hän väitteli tohtoriksi 1954, väitöskirjan aiheena oli V. A. Koskenniemi lyyrillisenä taiteilijana.


title: Pekka Mattila (kirjallisuustieteilijä)

text: Mattila toimi suomen kielen lehtorina Saarijärven yhteiskoulussa 1947–1952, Tyrvään yhteiskoulussa 1952–1954 ja Helsingin suomalaisessa yhteiskoulussa 1954–1978.


title: Pekka Mattila (kirjallisuustieteilijä)

text: Mattila oli Turun yliopiston kotimaisen kirjallisuuden dosenttina 1968–1985 ja Tampereen yliopiston kotimaisen kirjallisuuden professorina 1978–1986.


title: Vauhtia

text: Vauhtia on kuvanveistäjä Oskari Jauhiaisen luoma pronssinen suihkukaivoveistos, jonka Lahden kaupunki hankki testamenttivaroin vuonna 1954. Teoksessa on kuvattuna kolme lentävää pääskystä. Veistos syntyi osana kilpailua, jossa etsittiin sopivaa veistosta Lahden kauppatorille. Jauhiainen voitti kilpailun vuonna 1951. Veistoksen teossa Jauhiaista avusti arkkitehti Eero Eerikäinen. Vauhtia-veistos siirrettiin sen alkuperäiseltä paikalta kauppatorilta vuonna 1961 sen nykyiseen sijaintipaikkaan Pikku-Vesijärvelle. Teoksen liikkeen ja lennon on sanottu symboloivan nousukauttaan elävää Lahtea.


title: Varma Niiranen

text: Varma Kullervo Niiranen (19. tammikuuta 1920 Leppävirta – 1992 Varkaus) oli suomalainen runoilija, sanoittaja ja lehtiavustaja.


title: Varma Niiranen

text: Niirasen vanhemmat olivat räätäli Kalle Vilho Niiranen ja Adolfina Hämäläinen. Hän oli naimisissa 1944–1977 Elna Maria Mähösen kanssa. Niiranen kävi Varkauden tehtaiden ammattikoulun 1936–1939.


title: Varma Niiranen

text: Varma Niiranen on sanoittanut Esa Pakarisen säveltämät kappaleet ”Ruukin ruusa”, ”Savonmuan hilman tyttäret” ja ”Syömään ja makkoomaan”.


title: Yrjö Klemettinen

text: Yrjö Johannes Klemettinen (14. helmikuuta 1920 Oulu – 6. heinäkuuta 2004 Oulu) oli suomalainen näytelmäkirjailija.


title: Yrjö Klemettinen

text: Klemettinen työskenteli latojana ja faktorina "Kirjola oy":n kirjapainossa ja "Oulun kirjateollisuus oy":ssä sekä faktorina, ylifaktorina ja kirjapainon johtajana 1955–1969 "Pohjois-Karjalan kirjapaino oy":ssä.


title: Yrjö Klemettinen

text: Klemettinen kirjoitti näytelmiä ja radiokuunnelmia sekä lisäksi novelleja, runoja ja lehtipakinoita.


title: Mikael Obrenović

text: Mikael Obrenović (; 16. syyskuuta 1823 Kragujevac – 10. kesäkuuta 1868 Kosutnjak, lähellä Belgradia) oli Serbian ruhtinas vuosina 1839–1842 ja 1860–1868. Hänet salamurhattiin.


title: Mikael Obrenović

text: Mikael oli ruhtinas Miloš Obrenovićin toiseksi vanhin poika ja hän peri kruunun vanhemman veljensä Milanin kuoltua 8. heinäkuuta 1839. Saatuaan Turkin hyväksynnän hän astui hallitsijan tehtäviin seuraavana vuonna, mutta hänet syöstiin vallasta vuonna 1842 senaattori Vučićin johtaman kapinan seurauksena. Sen jälkeen hän eli maanpaossa ja matkusteli, mutta pääsi palaamaan Serbiaan kun hänen jo aiemmin syrjäytetty isänsä palautettiin valtaistuimelle vuonna 1858. Mikael toimi sen jälkeen armeijan ylipäällikkönä, ja kohosi uudelleen Serbian ruhtinaaksi isänsä kuoltua 26. syyskuuta 1860.


title: Mikael Obrenović

text: Mikael oli saanut länsimaisen koulutuksen ja osoittautui valistuneeksi hallitsijaksi, joka pyrki edistämään oikeusvaltion kehittämistä aiemman despoottisen hallinnon sijaan. Vuonna 1861 hyväksytty uusi perustuslaki toisaalta lisäsi ruhtinaan valtaoikeuksia ja vähitellen hänen hallintonsa muuttui itsevaltaisemmaksi. Mikaelin valtakaudella perustettiin vakinainen asevelvollisuusarmeija (1861), valtion hypoteekkipankki (1862), Serbian oppineiden seura (1864) ja kansallisteatteri, sekä otettiin käyttöön oma valuutta (1868). Eurooppalaisten suurvaltojen tuella Mikael onnistui vähitellen irrottamaan Serbian Ottomaanien valtapiiristä. Vuonna 1867 turkkilaiset joutuivat luopumaan viimeisistä linnakkeistaan ja vetivät sotajoukkonsa kokonaan pois Serbiasta. Mikael pyrki myös yhdistämään eteläiset slaavit turkkilaisvastaiseksi Balkanin liitoksi, mutta tämä liitto hajosi pian hänen kuoltuaan.


title: Mikael Obrenović

text: Ruhtinas Mikael erosi ensimmäisestä vaimostaan Julia Hynuadista avioliiton lapsettomuuden vuoksi ja kihlautui Katarina Konstantinovićin kanssa. Mikael salamurhattiin vuonna 1868 hänen ollessaan kävelyllä kihlatunsa kanssa Topčiderin puistossa. Syyllisiksi epäiltiin kilpailevan Karađorđevićin suvun kannattajia. Uudeksi hallitsijaksi tuli Mikaelin 13-vuotias serkunpoika Milan.


title: Sinä, minä & musa

text: Sinä, minä & musa on rap-artisti Timi Lexikonin toinen pitkäsoitto, joka julkaistiin 31. toukokuuta 2013 Sony Musicin kautta. Albumi nousi Suomen virallisen albumilistan 26. sijalle. Albumin ensimmäinen musiikkivideo julkaistiin maaliskuussa 2012 kappaleesta "Moon kuu", ja toinen kesäkuussa 2012 kappaleesta "Tää kesä". Kolmas musiikkivideo julkaistiin toukokuussa 2013 kappaleesta "Perhosefekti".


title: Minskin eläintarha

text: Minskin eläintarha () on Valko-Venäjän pääkaupunki Minskin kaakkoisosassa toimiva eläintarha. Se perustettiin vuonna 1984, ja sille on varattu 42 hehtaarin alue. Edustettuina on yli 160 eri eläinlajia, joihin kuuluvat muiden muassa huuhkajat, karhut, egyptinkoirankuonolepakot ja laamat. Minskin eläintarha osallistuu useisiin luonnonsuojelu- ja jalostushankkeisiin. Se myös tarjoaa eläinmaailmaan perehdyttäviä kursseja. Ratsastusopetukseenkin on mahdollisuus, ja lomien aikana järjestetään paljon aktiviteetteja, kuten teatteriesityksiä, kilpailuja, hevosnäytöksiä, workshopeja ja kyselyjä.


title: Specialisterne

text: Specialisterne on vuonna 2004 perustettu tanskalainen insinöörialan henkilöstöyritys, joka on erikoistunut työntekijöihin, joilla on Aspergerin oireyhtymä tai lievä Kannerin autismi.


title: Specialisterne

text: Specialisterne tarjoaa asiakasfirmoilleen osa-aikaista henkilökuntaa muun muassa ohjelmistotestaukseen. Etenkin firman ohjelmistotestaajat ovat hyvässä maineessa, koska he ovat tuottavampia ja tekevät 90 prosenttia vähemmän virheitä kuin muut vastaavassa tehtävässä työskentelevät. Suurin osa yrityksen henkilökunnasta kykenee työskentelemään vain 20-25 tuntia viikossa, mutta kunnat maksavat Tanskassa osa- ja kokopäivätyön välisen palkkaeron henkilöille, jotka eivät kykene työskentelemään kokopäiväisesti. Osa henkilökunnasta on varhaiseläkkeellä. Heille ei makseta palkkatukea, mutta he saavat pitää eläkkeen palkkansa lisäksi.


title: Specialisterne

text: Yritykseen hakeutuvilta ei edellytetä insinöörialan koulutusta, vaan he pääsevät yrityksen järjestämään viiden kuukauden pituiseen valmennukseen, jonka aikana puolet hakijoista karsitaan pois. Specialisterne työllistää etenkin matemaattisesti suuntautuneita henkilöitä.


title: Specialisterne

text: Suurin osa Specialisternen työntekijöistä työskentelee asiakasyrityksissä. Työskentelyn edellytyksenä on tällöin se, että asiakasyritys kykenee tarjoamaan heille rauhallisen työskentely-ympäristön.


title: Specialisterne

text: Firman pitkän aikavälin tavoitteena on työllistää miljoona autismin kirjolaista Tanskassa ja muissa maissa. Asiakkaina ovat muun muassa Nordea, Microsoft ja Tanskan suurin puhelinoperaattori TDC Software.


title: Milan Obrenović II

text: Milan Obrenović II (21. lokakuuta 1819 – 8. heinäkuuta 1839) oli Serbian ruhtinas neljän viikon ajan kesällä 1839. Hän oli ruhtinas Miloš Obrenovićin vanhin poika ja sairasteli jatkuvasti lapsuudestaan alkaen.


title: Milan Obrenović II

text: Milan tuli hallitsijaksi 13. kesäkuuta 1839, kun hänen isänsä joutui painostuksen alla luopumaan kruunusta. Hän oli koko lyhyen hallitsijakautensa ajan niin sairas, ettei koskaan edes saanut tietää kohonneensa maan hallitsijaksi. Milan kuoli 8. heinäkuuta samana vuonna vain 19-vuotiaana, jolloin ruhtinaaksi tuli hänen 15-vuotias nuorempi veljensä Mihailo.


title: Ira Sullivan

text: Ira Sullivan (s. 1. toukokuuta 1931 Washington DC) on yhdysvaltalainen jazzmuusikko. Hän oppi isältään trumpetin- ja äidiltään saksofoninsoittoa. Sullivan oli merkittävä jazzvaikuttaja Chicagossa 1950-luvulla, ja hän muun muassa teki yhteistyötä Art Blakeyn kanssa. 1960-luvun alussa hän siirtyi Floridaan. Näistä ajoista lähtien hänen huomattavin yhteistyökumppaninsa on ollut Red Rodney, jonka kvintettiin kuului myös pianisti Garry Dial. Sullivan on Scott Yanowin luonnehdinnan mukaan kokeilunhaluinen muusikko, jonka käytännössä jokainen levytys tarjoaa jotain yllätyksellistä.


title: Elliot Lawrence

text: Elliot Lawrence (s. 14. helmikuuta 1925 Philadelphia, Pennsylvania) on yhdysvaltalainen jazzmuusikko. Hän johti vahvaa tanssiyhtyettä ollessaan vasta 20-vuotias, mutta siihen aikaan swingin aikakausi oli jo tulossa päätökseensä. Lawrence levytti leaderina vuosina 1946–60 useille eri levymerkeille käyttäen joskus Gerry Mulliganin sovituksia. Vuoden 1960 jälkeen Lawrence siirtyi toisenlaisten hankkeiden pariin. Hän sävelsi, sovitti ja johti televisiossa, elokuvissa ja teatterissa. Hänen levytyksensä ovat tätä nykyä vaikeasti saatavilla.


title: Elliot Lawrence

text: Lawrence sävelsi "Kasvot kuvaruudussa" -elokuvan (, 1976) musiikin.


title: Svetlana Isakova

text: Svetlana Isakova (; s. 18. joulukuuta 1969 Riika, Latvia) on entinen Neuvostoliittoa edustanut uimari. Hän kilpaili vuoden 1988 kesäolympialaisissa Soulissa, Etelä-Koreassa, jossa hän jäi naisten 100 metrin vapaauintikilpailussa 15. sijalle. Isakova osallistui myös 4 × 100 metrin vapaauintiviestiin ja kuului siinä viidenneksi sijoittuneeseen joukkueeseen.


title: Sixto Rodriguez

text: Sixto Diaz Rodriguez (s. 10. heinäkuuta 1942 Detroit, Michigan, Yhdysvallat), taiteilijanimiltään Rodriguez tai Jesús Rodriguez on yhdysvaltalainen folkmuusikko. Rodriguezin kappaleet ovat poliittisesti sävyttyneitä ja käsittelevät muun muassa köyhyyttä. Rodriguez levytti 1970-luvun alussa kaksi albumia, joiden kaupallinen menestys jäi vähäiseksi. Albumit painuivat nopeasti unohduksiin artistin kotimaassa, mutta Australiassa, Uudessa-Seelannissa ja Etelä-Afrikassa ne saivat kohtalaista suosiota. Laajemmin Rodriguez tuli tunnetuksi vuonna 2012 ruotsalaisen Malik Bendjelloulin ohjaaman Oscar-palkitun "Searching for Sugar Man" -dokumentin ansiosta.


title: Sixto Rodriguez

text: Sixto Rodriguez syntyi 10. heinäkuuta Detroitissa Michiganissa ja sai nimen Sixto, koska oli perheensä kuudes lapsi. Rodriguezin vanhemmat Maria ja Ramon Rodriguez olivat meksikolaisia siirtolaisia. Maria Rodriguez kuoli Sixton ollessa kolmevuotias. Työväenluokkaisessa ympäristössä kasvanut Rodriguez on sanonut perineensä kiinnostuksensa musiikkiin yksinhuoltajaisältään, joka soitti pojalleen meksikolaisia kansanlauluja.


title: Sixto Rodriguez

text: Rodriguez levytti ensimmäisen singlensä ”I’ll Slip Away” huhtikuussa 1967 Impact Recordsille. Levy-yhtiö lopetettiin, ja hän jatkoi esiintymistä pienillä klubeilla. Poliittisesti latautuneet sanoitukset tekivät kuulijoihin vaikutuksen, ja vuonna 1970 hän julkaisi esikoisalbuminsa "Cold Fact" Sussex Records -levy-yhtiön kautta. Albumi ei ollut kaupallinen menestys, mutta levy-yhtiö antoi toisen mahdollisuuden. Seuraava albumi, "Coming from Reality", julkaistiin vuonna 1971. Albumia myytiin vielä esikoistakin vähemmän. Rodriguez sai potkut levy-yhtiöstä ja meni töihin rakennus- ja purkutyömaille. Levy-yhtiö meni myöhemmin konkurssiin.


title: Sixto Rodriguez

text: Vaikka Rodriguez ei saavuttanut menestystä kotimaassaan, hänen albuminsa nousivat 1970-luvun puolivälissä suosituiksi Etelä-Afrikassa, Uudessa-Seelannissa ja Australiassa. Australialainen Blue Goose Music -levy-yhtiö julkaisi kokoelma-albumin, joka Rodriguezista tehdyn dokumentin mukaan hänen tietämättään myi platinaa Etelä-Afrikassa. Uusi innostus Rodriguezin musiikkia kohtaan sai Rodriguezin lähtemään kiertueille Australiaan Mark Gillespie Bandin kanssa vuonna 1979 ja Midnight_Oilin kanssa vuonna 1981. Kiertueiden jälkeen hän palasi Detroitiin, missä hän jatkoi filosofian opintojaan ja töitä rakennustyömailla. Rodriguez suoritti BA-tutkinnon Wayne State University’s Monteith Collegessa vuonna 1981.


title: Sixto Rodriguez

text: Vuonna 1991 Rodriguezin molemmat albumit julkaistiin CD-muodossa Etelä-Afrikassa. Hän sai kuulla suosiostaan Etelä-Afrikassa kuitenkin vasta vuonna 1998, kun hänen vanhin tyttärensä sattui törmäämään isälleen omistettuun internetsivuun. Lopulta Rodriguezia vuosikausia jäljittänyt eteläafrikkalainen toimittaja sai häneen yhteyttä ja kysyi, pitivätkö huhut artistin lavalla tekemästä itsemurhasta paikkansa, ja ehdotti artistille kiertuetta. Apartheidin aikaan musiikillaan eteläafrikkalaisille toivoa antanut Rodriguez teki kiertueen vuonna 1998 ja esiintyi Etelä-Afrikassa loppuunmyydyille 5 000 hengen areenoille. Kyseisestä Dead Men Don’t Tour: Rodriguez in South Africa 1998 -kiertueesta tehtiin dokumentti vuonna 2001, ja hän palasi Etelä-Afrikkaan uusille kiertueille vuosina 2001 ja 2005.


title: Sixto Rodriguez

text: Light in the Attic -levy-yhtiö julkaisi uudestaan "Cold Fact"- ja "Coming from Reality" -albumit vuonna 2009. Rodriguezin Etelä-Afrikan suosiota kuvaava "Searching for Sugar Man" -dokumentti sai ensi-iltansa tammikuussa 2012 Sundance-festivaaleilla. 14. elokuuta 2012 hän esiintyi artistivieraana "Late Show with David Letterman" -ohjelmassa. Rodriguez kertoi vuonna 2013 "Rolling Stone" -lehdelle kirjoittaneensa 30 uutta kappaletta ja suunnittelevansa uuden albumin levyttämistä.


title: Sixto Rodriguez

text: Ruotsalais-brittiläistä tuotantoa olevan "Searching for Sugar Man" -dokumentin on ohjannut ruotsalainen Malik Bendjelloul, joka työskenteli aiemmin SVT-kanavan toimittajana. Dokumentti sai alkunsa, kun Bendjelloul törmäsi Rodriguezin tarinaan matkatessaan puolen vuoden ajan Afrikassa. Rodriguezin albumit olivat 1970-luvulla nousseet suursuosioon Etelä-Afrikassa, mutta Rodriguez ei dokumentin mukaan tiennyt lähes puolen miljoonan levymyynnistä. Etelä-Afrikassa luultiin, että artisti olisi tehnyt itsemurhan. 1990-luvun lopussa eteläafrikkalaiset faneille selvisi, että Rodriguez on yhä elossa, ja Rodriguez meni Etelä-Afrikkaan kiertueelle. Dokumentti sai ensi-iltansa tammikuussa 2012 Yhdysvalloissa Sundance-festivaaleilla, jossa se sai tuomariston erikoispalkinnon ja parhaan ulkomaisen dokumentin yleisöpalkinnon. Elokuva on saanut myös lukuisia muita palkintoja, muun muassa pitkien dokumenttien sarjan Oscar-palkinnon vuonna 2013.


title: Sixto Rodriguez

text: Dokumenttia on toisaalta arvosteltu siksi, että sen on nähty olevan osittain fiktiota ja antavan eteläafrikkalaiseen näkökulmaan keskittymällä virheellisen käsityksen Rodriguezin tunnettavuudesta. Toisin kuin "Searching for Sugar Man" antaa ymmärtää, Rodriguez ei jäänyt 1970-luvun alun esikoisalbuminsa jälkeen täysin unohduksiin, vaan hän oli melko menestynyt Australiassa. Arttu Seppäsen mukaan dokumentti luo Rodriguesista länsimaisia markkinoita varten eksotisoidun tarinan.


title: Sixto Rodriguez

text: Rodrigues kävi esiintymässä Suomessa kesäkuussa 2018. Esiintyminen sai Helsingin Sanomissa murska-arvion. Arttu Seppäsen mukaan yhtye soitti "vaivaannuttavan jähmeästi", Rodrigues lauloi hiljaa ja äänessä olivat enemmän bassorumpu ja akustinen kitara. Yhteenvetona Seppänen kirjoittaa:


title: Kultakuume.com

text: Kultakuume.com on suomalainen kolmiosainen television minisarja, joka ensiesitettiin vuonna 2001. Sarja julkaistiin DVD:llä vuonna 2008.


title: Fifty-Niner

text: 59ers tai Fifty-Niners on termi, jolla viitataan Yhdysvalloissa, Coloradossa vuonna 1859 alkaneen Rocky Mountains -vuorten kultaryntäykseen osallistuneisiin ihmisiin. Suurimmat kultaesiintymät tyhjennettiin muutamassa vuodessa, mutta ryntäyksen johdosta syntyivät muun muassa Denverin ja Boulderin kaupungit.


title: Tex Beneke

text: Gordon "Tex" Beneke (12. helmikuuta 1914 Fort Worth, Texas – 30. toukokuuta 2000 Costa Mesa, Kalifornia) oli yhdysvaltalainen jazzsaksofonisti ja -laulaja. Hän vaikutti Glenn Millerin orkesterissa ja lauloi muun muassa sen hitin "Chattanooga Choo Choo". Muita hänen laulamiaan kappaleita olivat "I've Got a Gal in Kalamazoo", "Ida! Sweet as Apple Cider" and "Don't Sit Under the Apple Tree (With Anyone Else but Me)". Beneke myös johti kokoonpanoa Millerin lentokoneen kadottua toisessa maailmansodassa.


title: Tex Beneke

text: Beneke aloitti saksofoninsoiton 9-vuotiaana. 1940-luvun lopussa hän lakkautti Glenn Millerin alun perin perustaman kokoonpanon. 50 vuoden ajan hän johti itsensä mukaan nimettyä orkesteria, joka levytti muun muassa MCA:lle. Millerin kappaleiden lisäksi orkesteri esitti myös Count Basien, Duke Ellingtonin, Tommy Dorseyn ja muiden musiikkia. Beneke kuoli 86-vuotiaana kalifornialaisessa hoitokodissa hengityksen vajaatoiminnasta kärsittyään. Hänen orkesterinsa perintöä jatkoi Jim Snodgrass. Benekeä jäi kaipaamaan hänen puolisonsa Sandra Kalifornian Santa Anasta.


title: Losino-Petrovski

text: Losino-Petrovski () on kaupunki ja kaupunkipiirikunta Moskovan alueella Venäjällä. Se sijaitsee linnuntietä 39 kilometriä Moskovan kaupungista itäkoilliseen. Vuoden 2010 väestönlaskennan mukaan kaupungissa oli 22 250 asukasta.


title: Steve Podborski

text: Stephen Gregory "Steve" Podborski (s. 25. heinäkuuta 1957 Don Mills, Ontario) on kanadalainen uransa lopettanut alppihiihtäjä. Hän on syöksylaskun maailmancupin kokonaisvoittaja ja olympiamitalisti.


title: Steve Podborski

text: Podborski liittyi Kanadan alppihiihtomaajoukkueeseen vuonna 1973 ja osallistui ensimmäiseen maailmancup-kilpailuunsa 1974. Hän kuului uhkarohkeasta laskutyylistään tunnettuihin "Crazy Canuckseihin", joista ainoana sai olympiamitalin, pronssia Lake Placidin 1980 syöksylaskussa. Garmisch-Partenkirchenin MM-kilpailuissa 1978 hän sijoittui samassa lajissa seitsemänneksi, Schladmingin MM-kilpailuissa 1982 yhdeksänneksi ja Sarajevon olympialaisissa 1984 kahdeksanneksi. Hän voitti syöksylaskun maailmancupin kokonaiskilpailun kaudella 1981–1982, sijoittui toiseksi 1980–1981 ja viidenneksi 1983–1984. Maailmancupin kokonaiskilpailussa hän oli kahdeksas kaudella 1981–1982 ja yhdeksäs 1980–1981. Hän voitti kaikkiaan kahdeksan maailmancupin syöksylaskukilpailua, sijoittui viisi kertaa toiseksi ja seitsemän kertaa kolmanneksi.


title: Steve Podborski

text: Urheilu-uransa jälkeen Podborski on työskennellyt urheilumarkkinoinnin johtotehtävissä ja urheilukommentaattorina. Hän kuului lisäksi Vancouverin olympialaisten 2010 järjestelytoimikuntaan.


title: Steve Podborski

text: Lähde: FIS


title: Ken Read

text: Kenneth John "Ken" Read (s. 6. marraskuuta 1955 Ann Arbor, Michigan, Yhdysvallat) on kanadalainen uransa lopettanut alppihiihtäjä.


title: Ken Read

text: Read sijoittui syöksylaskussa viidenneksi Innsbruckin olympialaisissa 1976 ja 14:nneksi Schladmingin MM-kilpailuissa 1982. Hän oli syöksylaskun maailmancupin kokonaispisteissä toinen kaudella 1979–1980 sekä neljäs kausilla 1977–1978 ja 1978–1979. Hän voitti kaikkiaan viisi maailmancupin syöksylaskukilpailua, sijoittui kolme kertaa toiseksi ja kuusi kertaa kolmanneksi.


title: Ken Read

text: Lähde: FIS


title: Arkkitehtuurin valtionpalkinto

text: Arkkitehtuurin valtionpalkinto (aiemmin Rakennustaiteen ja yhdyskuntasuunnittelun valtionpalkinto ja Rakennustaiteen valtionpalkinto) on Suomen valtion Taiteen edistämiskeskuksen (aiemmin Taiteen keskustoimikunnan) arkkitehtuuri- ja muotoilutoimikunnan vuosittain myöntämä palkinto. Se voidaan myöntää taiteenharjoittajalle tai useamman taiteenharjoittajan muodostamalle työryhmälle tunnustuksena kolmen edeltävän vuoden aikana valmistuneesta, kyseisen taiteenalan piiriin kuuluvasta ansiokkaasta työstä tai suorituksesta. Palkinto voidaan myöntää myös pitkäaikaisesta ja ansiokkaasta toiminnasta asianomaisen taiteen alan hyväksi. Palkinto voidaan myöntää myös taiteenalalla toimivalle yhdistykselle tai muulle yhteisölle.


title: Arkkitehtuurin valtionpalkinto

text: Vuonna 2018 palkinnon arvo oli 14 000 euroa.


title: Vasili Petrenko

text: Vasili Eduardovitš Petrenko (, s. 7. heinäkuuta 1976 Leningrad, Neuvostoliitto) on venäläinen kapellimestari. Hän opiskeli Pietarin konservatoriossa ja osallistui Ilja Musinin, Mariss Jansonsin, Juri Temirkanovin ja Esa-Pekka Salosen mestarikursseille. Petrenko on menestynyt lukuisissa kansainvälisissä kilpailuissa, kuten neljännessä Prokofjev-orkesterinjohtokilpailussa (2003), Šostakovitš-kuoronjohtokilpailussa (1997) ja kuudennessa kansainvälisessä Cadaques-orkesterinjohtokilpailussa.


title: Vasili Petrenko

text: Vuosina 2004–2007 Petrenko toimi Pietarin akateemisen valtionsinfoniaorkesterin pääkapellimestarina. Syyskuusta 2006 lähtien Petrenko on toiminut Liverpoolin kuninkaallisen filharmonisen orkesterin pääkapellimestarina. Vuonna 2009 hän sai lisäksi nimityksen Ison-Britannian kansallisen nuoriso-orkesterin pääkapellimestariksi. Helmikuussa 2011 ilmoitettiin, että Petrenko ottaa vastaan Oslon filharmonisen orkesterin pääkapellimestarin tehtävät kaudesta 2013/4 alkaen.


title: Vasili Petrenko

text: Heinäkuussa 2012 Petrenko nimitettiin Mihailovski-teatterin vierailevaksi pääkapellimestariksi. Hän on myös vieraillut suurten orkesterien johtajana eri puolilla maailmaa. Hän on kiertänyt Euroopan unionin nuoriso-orkesterin kanssa, ja hän debytoi BBC Promsissa vuonna 2008. Hänen oopperaohjelmistoonsa lukeutuvat "Macbeth", "Le Villi", "I due Foscari", "Boris Godunov", "Patarouva", "Jevgeni Onegin" ja "Parsifal". Hänen levytyksiinsä kuuluvat tulkinnat Pjotr Tšaikovskin "Manfred-sinfoniasta", John Tavenerin requiemista, Sergei Rahmaninovin sinfonisista tansseista, pianokonsertoista sekä kolmannesta sinfoniasta ja Šostakovitšin 10. sinfoniasta. Viimeksi mainittu levytys voitti vuonna 2011 Gramophone-palkinnon vuoden orkesterilevytyksenä. Rahmaninovin kolmannen sinfonian levytys toi Petrenkolle Echo Klassik -palkinnon. Hän on saanut myös muita palkintoja sekä kunniatohtorin arvoja Liverpoolin yliopistoista.


title: Vasili Petrenko

text: Alkusyksystä 2013 Petrenko herätti suuttumusta sanomalla, että mies sopii kapellimestariksi paremmin, koska ”söpö tyttö” kapellimestarin korokkeella veisi soittajien huomion pois musiikista.


title: Fritz Stiedry

text: Fritz Stiedry (11. lokakuuta 1883 Wien, Itävalta – 8. elokuuta 1968 Zürich, Sveitsi) oli kapellimestari. Hän opiskeli konservatoriossa ja luki samalla oikeustiedettä, josta hän sai tohtorin arvon Wienin yliopistossa. Hänen musiikilliset kykynsä herättivät Gustav Mahlerin huomion, ja hän alkoi saada nimityksiä tämän suosituksista. Vuosina 1914–23 Stiedry oli ensimmäinen kapellimestari oopperassa Berliinissä. Hän ohjasi oopperaa myös Wienissä. Hän johti Kurt Weillin "Die Bürgschaft" -oopperan kantaesityksen vuonna 1932. Natsien noustua valtaan Stiedry lähti Neuvostoliittoon, jossa hän toimi Leningradin filharmonisen orkesterin musiikillisena johtajana neljän vuoden ajan. Hän työskenteli myös Moskovassa. Vuonna 1937 Stiedry poistui Neuvostoliitosta ja asettui pysyvästi Yhdysvaltoihin.


title: Fritz Stiedry

text: Vuonna 1938 Stiedrysta tuli New Friends of Music Orchestran kapellimestari New Yorkissa. Hän debytoi Metropolitan-oopperassa 15. marraskuuta 1946 johtaen "Siegfriedin" esityksen. Hän työskenteli Metropolitan-oopperassa yli kymmenen vuoden ajan. Lisäksi hän oli kapellimestarina Chicagon oopperassa ja Glyndebournen festivaalilla. Oopperan ohella Stiedry johti muun muassa J. S. Bachin musiikkia, Haydnin sinfonioita, W. A. Mozartin konserttoja ja sinfonioita sekä Arnold Schönbergin toisen kamarisinfonian kantaesityksen.


title: Autobahn A6 (Sveitsi)

text: Autobahn A6 on moottoritie Keski-Sveitsissä, Bernin kantonissa.


title: Autobahn A6 (Sveitsi)

text: A6 alkaa Biel/Biennestä liittyen Autobahn A1:een Schönbühlissä, Bernin pohjoispuolella. Ittigenissä A6 jälleen erkaantuu A1:stä ja kulkee Thunin kautta Spieziin päättyen Wimmisiin. A6:n pohjoinen osa on Bernin kantonin sisäinen moottoritieosuus. Keskiosa, Bernistä Thunin Gwattiin, on kansallista valtatietä N6 (). Eteläisin osa on jälleen alueellista moottoritietä.


title: Autobahn A6 (Sveitsi)

text: Schönbühlin ja Wankdorfin liittymien välillä A6 kulkee samaa reittiä moottoritien A1 kanssa. Moottoritie A8 erkaantuu A6:sta Spiezissä.


title: Autobahn A6 (Sveitsi)

text: A6 on pääosin 4-kaistainen.


title: Autobahn A6 (Sveitsi)

text: Bielissä on menossa Autobahn A5:n ohitustiehanke. Tien valmistuttua suunnitelmien mukaan vuonna 2028, A6 liittyy A5:een Bielin lounaispuolella.


title: Autobahn A6 (Sveitsi)

text: Autobahn A6 suunniteltiin 1960-luvulla jatkettavan Wimmisistä Simmentalin kautta Alppien ali rakennettavan Rawiltunnelin kautta Rhônen laaksoon Sierreen. Suunnitelmasta luovuttiin 1980-luvulla. Päätökseen vaikutti Simmentalin asukkaiden vastustus, geologiset riskit ja päätös rakentaa Lötschbergin pohjatunneli.


title: Houstonin sinfoniaorkesteri

text: Houstonin sinfoniaorkesteri () on Houstonissa, Yhdysvalloissa toimiva sinfoniaorkesteri. Sitä ovat johtaneet muiden muassa Ernst Hoffmann, Efrem Kurtz, Ferenc Fricsay, Leopold Stokowski, John Barbirolli, André Previn, Lawrence Foster, Sergiu Comissiona ja Christoph Eschenbach. Syyskuussa 2001 orkesterin viidenneksitoista musiikilliseksi johtajaksi tuli Hans Graf. Orkesterin kotipaikkana on vuodesta 1966 ollut Jones Hall. Orkesteri pitää vuosittain noin 170 konserttia yli 350 000 houstonilaiselle.


title: Houstonin sinfoniaorkesteri

text: Houstonin sinfoniaorkesterin yhteydessä toimii kuoro, jonka perusti vuonna 1946 sellisti Alfred Urbach ja joka debytoi Houstonin sinfoniaorkesterin kanssa vuonna 1949 laulamalla Ludwig van Beethovenin 9. sinfonian esityksessä.


title: Matti Paalosmaa

text: Matti Paalosmaa on entinen radiotoimittaja, joka tuli tunnetuksi Yleisradion "Lista"-ohjelman juontajana 1960- ja 1970-luvun vaihteessa.


title: Matti Paalosmaa

text: Hän juonsi viihdeohjelmia myös televisiossa, alkaen vuoden 1967 ohjelmasta "Nuorten show" (nimellä Veli-Matti Paalosmaa). 1970-luvulla hän juonsi ja selosti muun muassa Eurovision laulukilpailuja ja toimi myös Euroviisujen Suomen-karsinnan tuomaristossa ainakin vuonna 1969. Hän oli myös suosittu ääni television dokumenttiohjelmien, yritysvideoiden ja muiden av-tuotantojen selostajana. Paikallisradiotoiminnan alkuvaiheessa 1985–1986 Paalosmaa juonsi helsinkiläisessä Radio Ykkösessä ohjelmia "Pääkaupungin lista" ja "Listan tuntumassa". Vuonna 2001 häntä kuultiin Sävelradion aamujuontajana.


title: Matti Paalosmaa

text: Vuonna 1969 Paalosmaa levytti Katri Helenan kanssa kappaleen ”Kurkkija oot”.


title: Psilomelaani

text: Psilomelaani on bariumia sisältävistä mangaanimalmimineraaleista koostuva ryhmä. Nämä mineraalit koostuvat yleensä pääosin romanechiitista. Multamaisia psilomelaanin ja muiden mineraalien yhdisteitä kutsutaan mangaanisuonimalmeiksi. Kuivilla alueilla tavattavat psilomelaanit ovat pinnaltaan mustia.


title: Psilomelaani

text: Psilomelaanin väri vaihtelee teräksen harmaan ja mustan välillä. Viiru on mustanruskea. Sen pinta on himmeä. Kovuus on Mohsin kovuusasteikolla 5–5,5.


title: Psilomelaani

text: Psilomelaania esiintyy rapautuneissa malmeissa, kalkkikivissä ja dolomiiteissa. Sitä on löydetty Britanniasta, Yhdysvalloista, Australiasta ja Meksikosta.


title: Viljo Hirvonen

text: Viljo Hirvonen oli suomalainen metalliseppämestari, joka tunnetaan erityisesti Alvar Aallon suunnittelemien valaisinten rakentajana vuosilta 1953–1975.


title: Viljo Hirvonen

text: Hirvosen vuonna 1952 Helsingissä perustama Valaistustyö Ky oli alusta asti Alvar Aallon suunnittelemien valaisinten pääasiallinen valmistaja. Valaisimet kehittyivät usein monien kokeiluvaiheiden kautta yhteistyössä arkkitehdin kanssa. Valaisimia tehtiin sekä räätälintyönä Aallon suunnittelemiin rakennuksiin että sarjatuotantona myytäväksi muun muassa Artekin kautta. Tunnetuimmat Aallon ja Hirvosen yhteistyönä syntyneet valaisimet saivat lempinimiä kuten "Kultakello, Juolukka, Lentävä lautanen" ja "Mehiläispesä".


title: Viljo Hirvonen

text: Hirvonen valmisti yrityksessään myös muita pienesineitä Artekin myyntivalikoimaan, pääosin kuparista ja messingistä: koruja, kahvipannuja, sokerikkoja ja kermakkoja, kynttilänjalkoja, tarjottimia ja kastelukannuja. Näitä suunnittelivat Aallon ja Hirvosen itsensä lisäksi muiden muassa Maija Heikinheimo ja Hellevi Ojanen.


title: Viljo Hirvonen

text: Vuoden 2011 loppupuoliskolla Viljo Hirvosen töitä oli esillä Jyväskylän Alvar Aalto -museossa. Hirvosen perhe lahjoitti seuraavana vuonna Alvar Aalto -säätiölle Valaistustyö Ky:n esineistöä, noin 400 prototyyppiä, työkalua ja muottia.


title: Viljo Hirvonen

text: Viljo Hirvonen sai Taideteollisuuden valtionpalkinnon vuonna 1969.


title: Ghost Trick: Phantom Detective

text: Ghost Trick: Phanton Detective on Capcomin kehittämä seikkailupeli Nintendo DS:lle. Peli julkaistiin ensimmäisenä Japanissa kesäkuussa 2010 ja sen jälkeen Pohjois-Amerikassa ja Euroopassa tammikuussa 2011. Pelin ohjaaja on Shu Takumi, joka tunnetaan myös "Ace Attorney" -pelisarjan kehittäjänä. Peli käännettiin myös iOS-laitteille. iOS-versiossa pelin kaksi ensimmäistä lukua ovat pelattavissa ilmaiseksi.


title: Ghost Trick: Phantom Detective

text: Pelin päähahmona on kummitus nimeltä Sissel. Hän herää kaatopaikalla, nähtävästi murhan kohteeksi joutuneena. Sissel näkee maassa ruumiinsa, mutta hän on täysin menettänyt muistinsa, eikä tiedä edes omaa nimeään. Aikaa ei ole hukattavana, sillä Sissel näkee kaatopaikalla olevan mustaan pukeutuneen miehen osoittavan aseella siellä olevaa punatukkaista naista. Sissel ei omien sanojensa mukaan ole tyyppi, joka jättäisi naisen pulaan, mutta hänen nykytilanteensa tekee auttamisesta vaikeaa. Samaan aikaan pöytälampun muodossa oleva toinen kummitus nimeltä Ray ilmestyy, ja kertoo että Sisselin täytyy nopeasti pelastaa nainen. Ray selittää että Sissel on erikoistapaus, ja hänellä on "kuolleiden voimat" joiden avulla Sissel pystyy siirtämään sielunsa esineisiin ja manipuloimaan niitä. Sisselin kykynä on myös siirtyä 4 minuuttia ajassa taaksenpäin, minkä avulla hän pystyy muuttamaan kuolleiden kohtaloita.


title: Ghost Trick: Phantom Detective

text: Rayn opastuksella Sissel onnistuu pelastamaan punatukkaisen naisen. Ray kertoo, että Sisselillä on vain aamunkoittoon asti aikaa olla olemassa ennen kuin hän katoaa tuonpuoleiseen. Sissel päättää käyttää ajan selvittääkseen oman mysteerinsä: kuka hän on, miksi hänellä yliluonnollisia kykyjä kuolleena, sekä miksi hänet tapettiin.


title: Ghost Trick: Phantom Detective

text: "Ghost Trick" on seikkailupeli, joka esitetään kaksiulotteisessa kuvakulmassa. Pelaaja liikuttaa päähahmo Sisseliä kosketusnäytöllä. Sissel pystyy hyppimään esineestä toiseen ja käyttämään niitä eri tavoin esineestä riippuen. Usein pelaajan tulee ratkaista esineiden avulla erilaisia pulmia. Usein Sisselin tehtävänä on siirtyä 4 minuuttia aikaan ennen jonkun hahmon kuolemaa ja pelastaa heidät muuttamalla menneisyttä. "Ghost Trick" on suuresti tarinaan painottuva peli ja sisältää paljon hahmojen välistä dialogia.


title: Romanechiitti

text: Romanechiitti on mineraali, joka on tavallisesti pääosa psilomelaaniyhdisteissä. Romanechiitti löydettiin ensimmäisen kerran Romanéchessa, Ranskassa, mistä se on saanut nimensä. Sen kovuus on Mohsin kovuusasteikolla 5-5,5. Kidejärjestelmä on monokliininen. Kemiallinen kaava on (BaHO)MnO.


title: Romanechiitti

text: Romanechiittia esiintyy Ranskasta, Saksasta ja Brasiliasta.


title: Daren Richardson

text: Daren Richardson (s. 8. lokakuuta 1982 Saint Paul, Minnesota, Yhdysvallat) on yhdysvaltalainen jääpalloilija, joka on edustanut Yhdysvalloissa Minneapolis Bandoliers -seuraa ja sen jälkeen vuodesta 2007 alkaen ruotsalaisia seuroja. Kaudesta 2011 alkaen hän on pelannut Ruotsin eliittiliigaa Vetlanda BK:n hyökkääjänä.


title: Daren Richardson

text: Sitä ennen hänellä oli pitkä jääkiekkoura – viime vaiheessa college-jääkiekkoilijana. Amerikan–Ruotsin jääpalloyhteyksien kantavan voiman Magnus Skliöldin avustuksella Richardson siirtyi Ruotsiin. Yhden 1-divisoonakauden jälkeen Åtvidabergissä Richardson siirtyi Jönköpingiin ja pelasi kolme kautta Ruotsin jääpallon Allsvenskania. Kaudella 2011–2012 hän teki sopimuksen eliittiliigassa pelaavan Vetlandan kanssa. Hän pelasi Vetlandassa kaikkiaan kolme kautta ja 80 Elitserienin ottelua. Syksyksi 2014 Richardson palasi takaisin Allsvenskanin Jönköping Bandyyn, jonka kanssa hän teki jatkosopimuksen kaudelle 2015–2016.


title: Daren Richardson

text: Richardson aloitti uransa Yhdysvaltain jääpallomaajoukkueessa vuoden 2007 kisoissa ja on edustanut sen jälkeen Yhdysvaltoja kaikkiaan yhdeksän kertaa MM-kisoissa vuoteen 2015 mennessä – niistä kisoissa viidesti eli vuosina 2010, 2011, 2012, 2014 ja 2015. Yhdysvallat pelasi A-sarjassa. Richardson on maajoukkueuransa aikana ollut Yhdysvaltain maajoukkueen kantavia voimia ja parhaita maalintekijöitä. Vuoden 2013 MM-kisoissa Ruotsissa Richardson valittiin B-sarjan parhaaksi pelaajaksi. Lisäksi hän oli B-sarjan paras maalintekijä 12 maalilla. Vuosien 2014 ja 2015 MM-kisoissa hän on ollut kymmenen parhaan maalintekijän joukossa tehden molemmilla kerroilla seitsemän maalia.


title: Saamelaiskulttuurin ensyklopedia

text: Saamelaiskulttuurin ensyklopedia (SENC) on Helsingin yliopiston suomalais-ugrilaisen laitoksen toteuttama ja ylläpitämä verkkotietokanta saamelaisten kulttuuriin liittyvistä aiheista. Hankkeen pohjalta julkaistiin 2005 englanninkielinen tietoteos "The Saami, A Cultural Encyclopaedia" (498 sivua, SKS 2005, ISBN 951-746-506-8), jonka toimittajat Ulla-Maija Forsberg, Irja Seurujärvi-Kari ja Risto Pulkkinen palkittiin valtion tiedonjulkistamispalkinnolla.


title: Saamelaiskulttuurin ensyklopedia

text: Kolmikielistä ensyklopediaa (saame, suomi ja englanti) alettiin suunnitella vuonna 1998, ja se sai kaksivuotisen EU-rahoituksen vuonna 2001. Sen toteutuksessa toimitaan yhteistyössä Tromssan yliopiston humanistisen tiedekunnan saamen osaston, Uumajan yliopiston arkeologian ja saamen laitoksen, Kotimaisten kielten keskuksen saamelaiskielten etymologisen Algu-tietokannan ja Suomalaisen Kirjallisuuden Seuran kanssa.


title: Saamelaiskulttuurin ensyklopedia

text: Yhä keskeneräisen, valtaosin tyhjistä sivuista koostuvan ensyklopedian on tarkoitus koostua noin 2 000 eripituisesta hakusana-artikkelista. Niissä esiteltäisiin saamen kieltä, historiaa, mytologiaa, folklorea, kirjallisuutta, musiikkia, taloutta, luontoa ja elinkeinoja, medioita, oikeuksia, koulutusta, taidetta ja yhteiskunnallisia oloja. Ensyklopedia sisältää myös kuvia ja karttoja sekä ääninäytteitä.


title: Saamelaiskulttuurin ensyklopedia

text: Ensyklopedian toimituskuntaan kuuluivat vuonna 2003 Ulla-Maija Forsbergin, Risto Pulkkisen ja Irja Seurujärvi-Karin lisäksi Lars-Dan Beck ja Christian Carpelan Helsingin yliopistosta, Jelena Porsanger Tromssan yliopistosta sekä Olavi Korhonen ja Mikael Svonni Uumajan yliopistosta.


title: Neon Lights

text: Neon Lights on yhdysvaltalaisen poplaulaja Demi Lovaton kolmas single hänen neljänneltä studioalbumiltaan, "Demi". Kappaleen kirjoittamisesta ja tuottamisesta vastaa muun muassa OneRepublic-yhtyeen Ryan Tedder.


title: Neon Lights

text: Musiikkivideo kappaleeseen julkaistaan 21. marraskuuta 2013.


title: Charlotte Cleverley-Bisman

text: Charlotte Lucy Cleverley-Bisman (s. 24. lokakuuta 2003 Waiheke) on uusiseelantilainen tyttö, jonka uskotaan olevan nuorimpana vakavasta meningokokkibakteerin aiheuttamasta infektiosta ja neloisamputaatiosta selvinnyt ihminen. Hänestä tuli tunnettu uusiseelantilaisessa meningokokkirokotusta edistävässä kampanjassa.


title: Pepi Reinikainen

text: Pepi Reinikainen (s. 1949) on suomalainen toimittaja, kirjailija ja psykoterapeutti. Hän on kehittänyt elämänkaarikirjoitusmallin.


title: Pepi Reinikainen

text: Reinikaisen kaunokirjalliset teokset ovat yleensä olleet kasvukertomuksia. Sittemmin hän on kehittänyt elämänkaarikirjoituksen, jonka parissa hän alkoi ohjata kursseja ensin lapsille, vuodesta 1999 aikuisille. Toimittajana ja kirjailijana työskennellyt Reinikainen kouluttautui myös psykoterapeutiksi, ja tästä koulutuksesta hän sanoo olleen paljon hyötyä elämänkaarikirjoitustyössä, jossa hän nykyään toimii ohjaajien kouluttajana. Hän on kirjoittanut aiheesta teoksen "Elämänkaarikirjoitus ja ihmisen vuodenajat" (2007).


title: Pepi Reinikainen

text: Reinikaisen teos "Hullu, ihana lintu – metsäkyyhky " oli vuonna 1988 Finlandia-palkintoehdokkaana.


title: Adrian Miilakangas

text: Adrian Miilakangas (ent. Michalewicz, 5. helmikuuta 1915 – 2. lokakuuta 1973) oli suomalainen jalkapalloilija, joka päätti pelaajauransa kauden 1943–1944 jälkeen. Pelipaikaltaan hän oli maalivahti.


title: Adrian Miilakangas

text: Michalewicz pelasi HIFK:n ykkösmaalivahtina kaudet 1937–1938. Hän voitti Suomen mestaruuden HIFK:n riveissä kaudella 1937.


title: Pihtipyrstökehrääjä

text: Pihtipyrstökehrääjä ("Hydropsalis climacocerca") on kehrääjiin kuuluva lintulaji. Sitä tavataan Amazonasin alueelta Etelä-Amerikasta.


title: Pihtipyrstökehrääjä

text: Pihtipyrstökehrääjä koiras voi kasvaa 26–28 cm pitkäksi ja naaras on pienikokoisempi saavuttaen 20–23 cm:n pituuden. Koiras on yleisväritykseltään harmaanruskea ja värityksen tummuus vaihtelee alalajeittain. Niskassa on kanelinruskea juova, vatsa ja rinta ovat valkoiset. Pihtipyrstökehrääjän pyrstö on pitkä ja pyrstön reunan höyhenet ovat pidentyneet. Pyrstön reunojen höyhenet ja alaosa ovat valkoiset ja keskiosa ruskea tummin poikkijuovin. Naaras muistuttaa koirasta ulkonäöltään, mutta on yleisväritykseltään punaruskeampi. Pihtipyrstökehrääjänaaraan pyrstö ei ole aivan yhtä pitkä kuin koiraalla ja väriltään täysin ruskea. Naaraalla on siivissä heikko punaruskea juova.


title: Pihtipyrstökehrääjä

text: Pihtipyrstökehrääjällä on 5 alalajia. Nimialalajia "H. c. climacocerca" tavataan Kolumbian, Perun ja Ecuadorin itäosista, Venezuelan eteläosaan ja Brasilian länsiosiin. Alalajeja "H. c. canescens", "H. c. intercedens" ja "H. c. pallidior" tavataan ainoastaan Brasiliasta. "H. c. schomburgki" -alalaji elää Guyanassa, Surinamessa ja Ranskan Guianassa. Linnun elinympäristöä ovat alankomaiden metsät erityisesti jokien varsilla. Laji on yöaktiivinen ja saalistaa ravinnokseen lentäviä hyönteisiä. Laji pesii maassa ja jokien törmillä. Naars munii 1 tai 2 oliivinvihreää tummapilkullista munaa.


title: Autobahn A8 (Sveitsi)

text: Autobahn A8 on moottoritie Keski-Sveitsissä.


title: Autobahn A8 (Sveitsi)

text: A8 on osa kansallista valtatietä N8 (), joka alkaa Thuninjärven länsirannalta, kulkee Brienzjärven ja Brünigpassin kautta Vierwaldstätterseen rannalle, Luzernin eteläpuolelle. A8 saa erkaantuu Spiezissä moottoritiestä A6 ja liittyy Hergiswilissä moottoritiehen A2.


title: Autobahn A8 (Sveitsi)

text: A8:n reitti on vain pieneltä osin moottoritietä. Valtaosa reitistä on 2-kaistaista moottoriliikennetietä ja iso osa 2-kaistaista maantietä. Tie kulkee Bernin, Obwaldenin ja Nidwaldenin kantonien alueella.


title: Autobahn A8 (Sveitsi)

text: N8-tiellä on menossa useita rakennushankkeita, erityisesti Obwaldenin alueella.


title: Johann Kaspar Mertz

text: Johann Kaspar Mertz (17. elokuuta 1806 Pozsony – 14. lokakuuta 1856 Wien) oli unkarilainen säveltäjä ja kitaristi. Hän kiersi säännöllisesti Euroopassa ja saavutti esiintyjänä arvostusta. Hänen kitarateoksensa ovat pääasiassa transkriptioita ja sovituksia tunnetuista klassisista kappaleista, kuten kuudesta Franz Schubertin laulusta (1845). Hänen säveltämistään alkuperäisistä teoksista tunnetuin on "Bardenklänge", vuonna 1847 julkaistu kokoelma, jossa on kuultavissa Robert Schumannin musiikin vaikutus.


title: Johann Kaspar Mertz

text: Mertz osoitti lapsuudessaan lahjakkuutta sekä kitaran- että huilunsoitossa. Perheen köyhyys kuitenkin hidasti hänen kehittymistään. Hän toi jo 12-vuotiaana perheelleen tuloja toimimalla musiikinopettajana. Mertz suuntasi lopulta suurimman osan energiastaan kitaransoittoon, mutta vasta 34-vuotiaana hän siirtyi Wieniin luomaan uraa konserttikitaristina. Hän pääsi siellä hovin suojelukseen ja lähti pian ensimmäiselle Euroopan-kiertueelleen, johon sisältyivät käynnit Puolassa ja Venäjällä. Mertz käytti konserteissa yleensä 10-kielistä kitaraa. Eräällä kiertueistaan hän tapasi tulevan vaimonsa, pianisti Josephine Plantinin. Pari avioitui Prahassa vuonna 1842.


title: Johann Kaspar Mertz

text: Vuosina 1846–1848 Mertzin esiintymisen esti neuralgian hoitoon otetun strykniinin yliannostuksesta johtunut sairastuminen. Toipuessaan hän sävelsi "Bardenklängen". Myöhemmin Mertz esiintyi usein puolisonsa kanssa duona. Vuonna 1856 Mertz osallistui sävellyskilpailuun, jonka järjesti Brysselissä venäläinen aatelinen Nikolai Petrovitš Makarov. Mertz voitti ensimmäisen palkinnon, mutta tieto tästä julkistettiin vasta hänen kuoltuaan.


title: Luettelo Happy Tree Friends -televisiosarjan DVD-julkaisuista

text: Tämä on luettelo Happy Tree Friends -animaation DVD-julkaisuista.


text:
Ensimmäinen Happy Tree Friends dvd. (11.2.2003)
Jaksot:


text:
Toinen Happy Tree Friends dvd.(14.9.2003)
Jaksot:


text:
Kolmas Happy Tree Friends dvd. (3.8.2004)
Jaksot:


text:
Ensimmäinen Happy Tree Friends dvd paketti, joka sisältää kaikki ensimmäiset HTF dvd levyt. (4.9.2005)
Tämä dvd on julkaistu myös Suomessa. Ikäraja K18 Sisältää:


text:
Dvd paketti, joka sisältää talvisia jaksoja. (4.9.2005)
Ensimmäinen Happy Tree Friends dvd, joka sisältää tv:ssä esitettyjä jaksoja. (5.12.2006)
Jaksot:


text:
Toinen Happy Tree Friends dvd, tv jaksoista. (7.4.2007)
Jaksot:


text:
Kolmas Happy Tree Friends dvd, tv jaksoista. (7.8.2007)
Jaksot:
Viimeinen Happy Tree Friends dvd tv jaksoista.(20.11.2007)
Jaksot:


text: Sisältää kaikki tv jaksot.(8.1.2008)


text:
Happy Tree Friends sarjan uusin dvd. (5.11.2013)
Sisältö:


title: Bertold Hummel

text: Bertold Hummel (27. marraskuuta 1925 Hüfingen, Saksa – 9. elokuuta 2002 Würzburg, Saksa) oli saksalainen säveltäjä. Hän opiskeli vuosina 1947–1954 sävellystä Harald Genzmerin ja sellonsoittoa Atis Teichmaniksen johdolla Freiburgissa. Hän toimi kanttorina St. Konrad -kirkossa Freiburgissa 1956–1963. Vuonna 1963 hänet nimitettiin musiikki-instituutin sävellysopettajaksi Würzburgiin, jossa hän johti uuden musiikin studiota vuoteen 1988 saakka. Hummel oli Würzburgin musiikki-instituutin puheenjohtaja vuosina 1979–1987.


title: Bertold Hummel

text: Hummelin tärkeimpiin teoksiin kuuluvat kolmas sinfonia ("Jeremia", op. 100), "Visionen" orkesterille sekä lyömäsoitinkonsertto. Hänen tuotantoonsa kuuluu yli kaksisataa eri musiikinlajin teosta. Hän sai useita palkintoja, kuten Stuttgartin sävellyspalkinnon (1960), Düsseldorfin Robert Schumann -palkinnon (1961) ja Würzburgin Kulturpreisin (1988). Vuonna 1985 piispa Paul-Werner Scheele myönsi Hummelille Bruno-mitalin ansioista kirkkomusiikissa. Vuonna 1995 Hummel sai Allgemeine Cäcilien-Verbandin Orlando di Lasso -mitalin ja vuonna 1998 Saksan katolilaisten Kulturpreisin.


title: Bertold Hummel

text: Hummel oli vuodesta 1982 Baijerin taideakatemian jäsen.


title: Dunstaffnagen linna

text: Dunstaffnagen linna, jonka rakennutti MacDougallin klaani 1200-luvun puolivälissä, on yksi Skotlannin vanhimmista linnoista. Robert Bruce onnistui valtaamaan linnan Branderin solan taistelun jälkeen.


title: Dunstaffnagen linna

text: Linnan omistus siirtyi Argyllin jaarlille vuonna 1469.


title: Molodjožnyi

text: Molodjožnyi () on pienialainen suljettu kaupunkimainen taajama (ZATO) Moskovan alueella Venäjällä. Se sijaitsee lähellä M3 valtatietä, linnuntietä noin 71 kilometriä Moskovan keskustasta lounaaseen. Vuonna 2010 taajamassa asui 2 920 henkeä.


title: Kikkuli

text: Kikkuli oli Mitannissa asunut hevoskasvattaja ja -kouluttaja heettiläisten Uuden kungaskunnan aikana noin 1400 eaa. pronssikaudella. Hänen etninen taustansa on voinut olla hurrilainen, koska suurin osa Mitannin asukkaista olivat hurrilaisia. Toisaalta, hän on myös voinut olla indoiranilainen, sillä Mitannin johtava eliitti oli pohjoisesta tullutta Indoarjalaisen migraation väkeä. Heidän hevosenkasvatusopit ja sotavaunujen käytön strategiat nostivat Mitannin alueen suurvaltojen joukkoon. Hänen kirjoittama hevosen hoito-opas on säilynyt nykypäiviin asti heettinkielisinä kopioina. Teksti on merkittävä, koska se kuvaa hyvin yksityiskohtaisesti mitannilaista sotavaunuihin tarkoitettujen hevosten kasvatusta ja koska se on ollut laaja ja sanastoltaan merkittävä teksti indoeuroppalaisessa kielitieteessä. Tekstissä hän esittelee itsensä arvonimellä ""Mitannin maan mestari hevoskouluttaja"" ("A-AŠ-ŠU-UŠ-ŠA-AN-NI ŠA" KUR "MI-IT-TA-AN-NI", missä "assussanni" muistuttaa sanskriitin sanaa "").


title: Kikkuli

text: Kikkulin teksteistä on säilynyt kolme merkittävää tekstiä (CTH = "Catalogue des Textes Hittites"):


title: Kikkuli

text: Teksti CTH 284 muodostuu neljästä savitaulusta, jossa on yhteensä 1080 riviä tekstiä. Tekstissä mainitaan, että hevosen harjoitukset suoritetaan sarjoissa, joissa hevoselle annetaan lepovuoroja harjoitusten välissä. Sarjoja oli tehtävä monenlaisissa rytmeissä eli intervalleina ("aiga-" (yksi), "tera-" (kolme), "panza-" (viisi), "satta-" (seitsemän), "nāwa-wartanna" (yhdeksän-sarjoina). Vaikka tekstin kopiot olivat heettiläistä kieltä, olivat sarjojen nimet indoarjaista lainaa.


title: Kikkuli

text: "Näin puhuu Kikkuli, Mitannin maan mestari hevoskouluttaja"("UM.MA Ki-ik-ku-li" "A-AŠ-ŠU-UŠ-ŠA-AN-NI ŠA" KUR "MI-IT-TA-AN-NI").


title: Kikkuli

text: Teksti käsittelee heetiläisten sotahevosten hoitoa, joka sisältää hevosen liikuntaa ja ruokintaa koskevia ohjeita ja joka kestää 214 päivää. Tekstissä ei mainita miten hevonen tämän jälkeen koulutettiin vetämään sotavaunuja. Mitannilaiset hyödynsivät hevosia sotavaunujen vetoeläiminä ja niiden avulle heidän sotataktiikkansa oli ylivoimainen. He laajensivat valtakuntansa aluetta käsittämään alueita nykyisestä Turkista, Syyriasta, Libanonista ja Pohjois-Irakista. Kasvatus sisälsi lihasvoimaa kasvattavaa liikuntaharjoituksia, joita suoritettiin jaksoittaisina harjoitteina. Tätä voidaan kutsua intervalliharjoituksena ja sitä käytetään nykyäänkin kenttäratsastuksen koulutuksessa. Siellä sitä sovelletaan urheilulääketieteessä, jossa kiinnitetään huomiota esimerkiksi rasitustasoon, elektrolyyttikorvaushoitoon, Fartlek koulutukseen sekä väliajat ja toistot rytmitykseen. Se on suunnattu hevosille, joilla on paljon hitaita lihassoluja. Osa näistä harjoitustekniikoista on kuvattu myös Kikkulin tekstissä. Kikkulin ohjeissa hevosia pidettiin talleissa, ne pestiin lämomällä vedellä, hangattiin puhtaiksi ja niille annettiin kauraa, ohraa ja heinää kolmesti päivässä. Kikkuli kehotti antamaan hevosen ruumiinlämmön laskea ennen koulutusta. Harjoitteiden välissä pidettiin taukoja, joissa hevonen sai rentoitua. Hevosen ravia ja laukkaa harjoiteltiin, vaikka se kytkettäisiin myöhemmin sotavaunujen eteen.


title: Kikkuli

text: Tohtori Anne Nyland Uuden Englannin yliopistosta Sydneystä kokeili Kikkulin ohjeita arabialaisilla hevosilla vuosina 1991 ja 1992 aikana seitsemän kuukauden ajan.


title: Kikkuli

text: Kikkulin teksti paljastavat monien hevoskoulutuksen termien indoarjalaisen taustan. Siksi on oletettu myös, että sotavaunujen taistelijaa () tarkoittava sana "mariannu" olisi hurrilainen sana. Se olisi muodostunut alkuosasta "*marya" ("indoarjal. nuori mies") ja loppuosasta nominaalimuodon päätteestä "-nnu", joka tekee siitä hurrilaisen johdoksen. Mariannulla on siten indoarjalainen etymologia, ja sitä anatolialaiset, alalahit, ugaarit, syyrialaiset ja egyptiläiset.


title: Var (joki)

text: Var on Välimereen laskeva joki Etelä-Ranskassa. Se on 120 kilometriä pitkä.


title: Var (joki)

text: Varin suulla sijaitsevat joen länsirannalla Saint-Laurent du Varin kaupunki, itäpuolella Nizzan alueella merenrannalla Côte d'Azurin kansainvälinen lentoasema.


title: Var (joki)

text:
Var oli vielä 1800-luvun alkupuolella Ranskan ja Sardinian kuningaskunnan rajajokena.
Sen mukaan sai nimensä myös Ranskan Varin departementti, joka alkujaan rajoittui idässä Var-jokeen. Vuonna 1860 kuitenkin Sardinialle kuulunut Nizzan kreivikunta liitettiin Ranskaan. Tällöin siitä muodostettiin Alpes-Maritimesin departementti, johon liitettiin myös Varin departementin itäisin osa, Grassen arrondissementti, minkä vuoksi Var on nykyisin ainoa Ranskan departementti, joka ei lainkaan ulotu siihen jokeen, josta se on saanut nimensä.


title: Vlasiha

text: Vlasiha (, aiemmin myös ) on suljettu kaupunkimainen taajama (ZATO) Moskovan alueella Venäjällä. Se sijaitsee maanteitse noin 32 kilometriä Moskovan keskustasta länteen. Vuonna 2010 taajamassa asui 26 359 henkeä.


title: Etelänpuhvelikutoja

text: Etelänpuhvelikutoja ("Bubalornis niger") on kutojien heimoon kuuluva varpuslintu.


title: Etelänpuhvelikutoja

text: Etelänpuhvelikutojaa tavataan laajalla alueella Afrikan etelä- ja itäosissa. Sitä on kuvattu yleiseksi ja sen kannankehitys on vakaa. Laji on luokiteltu elinvoimaiseksi.


title: Puhvelikutoja

text: Puhvelikutoja ("Bubalornis albirostris") on kutojien heimoon kuuluva varpuslintu.


title: Puhvelikutoja

text: Puhvelikutojaa tavataan Afrikassa Senegalista Etiopiaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.


title: Voshod (Moskovan alue)

text: Voshod () on suljettu kaupunkimainen taajama (ZATO) Moskovan alueella Venäjällä. Se sijaitsee maanteitse 85 kilometriä Moskovan keskustasta länsiluoteeseen, aivan valtatien M9 eteläpuolella. Vuonna 2010 taajamassa asui 2 007 henkeä.


title: Jussi Jaatinen (muusikko)

text: Jussi Jaatinen on suomalainen muusikko ja väitöskirjatutkija.


title: Jussi Jaatinen (muusikko)

text: Hän on toiminut 1989-1992 Tapiola Sinfoniettassa oboen varaäänenjohtajana ja vuodesta 1992 Helsingin kaupunginorkesterissa oboen vuorottelevana äänenjohtajana. Vuodesta 1989 hän on ollut Avanti! -kamariorkesterin oboen äänenjohtaja.


title: Jussi Jaatinen (muusikko)

text: Hän kirjoitti ylioppilaaksi Sibelius-lukiosta 1986. Musiikin maisteriksi hän valmistui Sibelius-Akatemiasta vuonna 2008. Liiketalouden perustutkinnon hän suoritti vuonna 2010. Pääasiallisina oboeopettajina ovat olleet Aale Lindgrén ja Jorma Valjakka.


title: Jussi Jaatinen (muusikko)

text: Jaatinen on esiintynyt orkesteri- ja kamarimuusikkona yli kolmessakymmenessä maassa.


title: Jussi Jaatinen (muusikko)

text: 1980-luvulla hän teki Ylelle radio-ohjelmaa "Jussi Klassinen ystävineen" usean vuoden ajan yhdessä nuotinkirjoittaja-fagotisti Kari Vehmasen ja fagotisti Erkki Suomalaisen kanssa. Ohjelma oli ensimmäisiä nuorten tekemiä nuorille tarkoitettuja klassisen musiikin puheohjelmia ja studiovieraina oli mm. Kari Suomalainen ja Jorma Panula.


title: Jussi Jaatinen (muusikko)

text: Jaatinen on toiminut freelance musiikkituottajana, äänittäjänä ja editoijana vuodesta 1991.


title: Jussi Jaatinen (muusikko)

text: Syksystä 2014 alkaen hän on musiikkitieteen jatko-opiskelija Helsingin Yliopiston humanistisessa tiedekunnassa. Väitöskirjan aihe on ""Stretch of the musical tone scale. Neurophysiological, psychoacoustic and musical aspects.""


title: Dave Plaunt

text: Dave Plaunt s. 28. syyskuuta 1984 Duluth, Minnesota, Yhdysvallat) on yhdysvaltalainen jääpalloilija, joka on edustanut Yhdysvalloissa kotiseutunsa Dynamo Duluth-seuraa. Hän pelasi yhden kauden Ruotsin Allsvenskania Jönköping Bandyn riveissä.


title: Dave Plaunt

text: Jääpalloa Dave Plaunt alkoi pelata 21-vuotiaana. Jääpallouransa Amerikassa hän aloitti kaudella 2006-07 Dynamo Duluthin joukkueessa. Plaunt pelasi kaudella 2012-13 Amerikan jääpallomestaruuden voittaneessa Duluthin joukkueessa.


title: Dave Plaunt

text: Plaunt aloitti uransa Yhdysvaltain jääpallomaajoukkueessa vuoden 2007 kisoissa ja on edustanut sen jälkeen Yhdysvaltoja kaikkiaan seitsemissä MM-kisoissa vuoteen 2014 mennessä - niistä kisoissa kolmesti eli vuosina 2010, 2011, 2012 Yhdysvallat pelasi A-sarjassa.


title: Novartis

text: Novartis AG on sveitsiläinen maailmanlaajuisesti toimiva lääkealan yritys. Vuonna 2010 Novartis oli maailman toiseksi suurin alansa yritys. Sen palveluksessa on tytäryhtiöt mukaan lukien noin 119 418 henkilöä (2010). Yritys perustettiin Sveitsin Baselissa 1996, kun kaksi sitä edeltänyttä yritystä, Ciba-Geigy ja Sandoz, yhdistyivät.


title: Novartis

text: Novartis valmistaa ja myy geneerisiä lääkkeitä nimellä Sandoz.


title: Novartis

text: Novartis valmistaa muun muassa klotsapiinia, diklofenaakkia, karbamatsepiinia, letrotsolia, metyylifenidaattia ja terbinafiinia.


title: Novartis

text: Suomessa yritys työllistää 170 työntekijää, pääosa Espoossa Pohjois-Tapiolan Spektrissä sijaitsevissa toimitiloissa. Novartis Finland markkinoi ja myy lääkkeitä sekä tekee kliinisiä lääketutkimuksia Suomessa.


title: Martin Enckell

text: Martin Olof Toussaint Enckell (8. tammikuuta 1954 Helsinki) on suomenruotsalainen kirjailija, kääntäjä, runoilija ja kuvataiteilija.


title: Martin Enckell

text: Martin Enckellin teos "Gud All-En" oli Finlandia-palkintoehdokkaana 1989.


title: Alma Jalava

text: Alma Jalava (o.s. Floman, 1. marraskuuta 1855 Viipuri – 8. elokuuta 1922 Helsinki) oli suomalainen yhteiskunnallinen ja järjestövaikuttaja.


title: Alma Jalava

text: Jalavan vanhemmat olivat hovioikeudenneuvos Henrik Fabian Floman ja Sofia Schildt. Kun Jalava avioitui 1875 lehtori, kirjailija Antti Jalavan kanssa, heidän kodistaan muodostui kansallisen sivistystyön toimintaympäristö. Jalava toimi vuodesta 1884 lähtien perustajajäsenenä näkyvästi Suomen Naisyhdistyksessä, erityisesti kasvitarhojen hoitamiseen liittyvässä opetustyössä, mutta hoitaen lisäksi yhdistyksen perustamaa nuorisokirjastoa. Hän työskenteli myös vähävaraisten ja sairaiden lasten huollon hyväksi.


title: Alma Jalava

text: Jalavien tytär Ilona Jalava tuli tunnetuksi suomalaisen kirjontaompelun kehittäjänä ja julkaisi useiden käsityökirjojen ohella elämäkerran isästään Antti Jalavasta.


title: Julius Viktor Johnsson

text: Julius Viktor Johnsson (12. huhtikuuta 1852 Pielisjärvi – 13. kesäkuuta 1935 Kuopio) oli suomalainen lääkäri, joka sai lääkintöneuvoksen arvon.


title: Julius Viktor Johnsson

text: Johssonin isä oli Porvoon piispa Johan Viktor Johnsson ja äiti Anna Charlotta Stenius. Hänen veljiään olivat kouluhallituksen ylijohtajana toiminut Mikael Soininen ja valtioneuvos, Suomen suuriruhtinaskunnan keisarillisen senaatin prokuraattori Eliel Soisalon-Soininen. Johnsson valmistui filosofian kandidaatiksi 1880 ja lääketieteen lisensiaatiksi 1887. Kuopion kaupunginlääkärinä hän toimi 1888-1900, rautatielääkärinä 1901-1935 ja vankilalääkärinä Kuopiossa 1903-1935, samoin kuin Kuopion piirilääkärinä 1920-1928. Lisäksi Johnsson toimi perustamansa synnytyslaitoksen lääkärinä 1893-1901. Erityisesti epilepsiapotilaiden hyväksi hän työskenteli Vaajasalon-Kortejoen hoitoloiden lääkärinä 1904-1935. Johnsson teki aloitteen Tarinaharjun keuhkotautiparantolan ja Kuopion tuberkuloosihuoltotoimiston perustamiseksi. Hän otti osaa Kuopion kunnalliselämään ja oli muun muassa Kuopion luonnonystävien yhdistyksen puheenjohtaja 1915-1935. Lääkintöneuvoksen arvo hänelle myönnettiin 1933.


title: Julius Viktor Johnsson

text: Johnssonin puoliso vuodesta 1894 oli Alfhild Adelaide Emile Frey (k. 1911). Lääkäri, lääketieteen historioitsija Gunnar Soininen oli heidän poikansa.


title: Kauniaisten hautausmaa

text: Kauniaisten hautausmaa on hautausmaa Kauniaisissa Kasavuoren alueella. Sen pinta-ala on noin 3,1 hehtaaria. Hautausmaa on perustettu vuonna 1927. Hautausmaa on poikkeuksellisesti kaupungin eikä seurakunnan omistama, mutta se on kuitenkin vihitty luterilaiseksi hautausmaaksi. Turun kunnallisen hautausmaan ohella se on Suomen ainoa kunnan omistama hautausmaa. Vuonna 1942 pystytetty sankaripatsas on Yrjö Liipolan veistämä.


title: Rolffa

text: Rolffa on saamelainen popyhtye Norjan Kaarasjoelta. Se voitti Sámi Grand Prix-kilpailun vuonna 2011.


title: Rolffa

text: Yhtyeen albumi "Partyjoik" ilmestyi vuonna 2008.


title: Rolffa

text: Vuonna 2013 yhtye sai palkinnon, kun sen kahta single-levytystä oli ladattu Spotifystä Norjan kultalevyyn oikeuttava määrä.


title: Christoffer H. Ericsson

text: Christoffer Henry Ericsson (5. maaliskuuta 1920 Helsinki – 6. elokuuta 2009 Helsinki) oli suomalainen meri- ja taidehistorioitsija, professori ja kapteeniluutnsntti.


title: Christoffer H. Ericsson

text: Ericssonin vanhemmat olivat taiteilijat Henry Ericsson ja Mariquita Björnberg. Hän jäi orvoksi 13-vuotiaana vanhempen kuoltua auto-onnettomuudessa vuonna 1933 ja kasvoi sitten sukulaisten luona Suomessa ja Italiassa. Hän aloitti jo tällöin antiikkiesineiden keräilyn päästyään tutustumaan kreikkalais-roomalaiseen antiikin maailmaan. Ericsson valmistui ylioppilaaksi vuonna 1940. Hän suoritti asepalveluksen vuosina 1939–1944 ja haavoittui kaksi kertaa sotien aikana.


title: Christoffer H. Ericsson

text: Sotavuosien jälkeen Ericsson toimi veneenveistäjänä, venetelakan johtajana ja muissa merenkulkualan tehtävissä vuosina 1948–1963. Hän oli "Anchor Shipping Co Ab":n toimitusjohtajana 1951–1960. Ericsson oli valtion arkeologisen toimikunnan, myöhemmin Museoviraston, merihistorian toimiston päällikkönä 1968–1979 ja oli tällöin perustamassa Suomen merimuseota Helsingin Hylkysaareen. Ericsson valmistui filosofian kandidaatiksi 1967, maisteriksi 1968 ja lisensiaatksi 1977. Hän väitteli filosofian tohtoriksi 1980 ja hänen väitöskirjansa käsitteli Rooman renessanssin arkkitehtuuriluonnoksia.


title: Christoffer H. Ericsson

text: Ericsson oli Jyväskylän yliopiston taiteentutkimuksen apulaisprofessorina 1979–1984 ja tämän jälkeen hän toimi vielä klassillisen arkeologian dosenttina Helsingin yliopistossa 1985–1987 ja Åbo Akademissa 1982–1988. Hän oli myös Suomen Ateenan instituutin säätiön hallituksen jäsen ja instituutin ystäväyhdistyksen lehden "Helikonin" päätoimittaja.


title: Christoffer H. Ericsson

text: Christoffer Ericssonn Helsingin yliopiston taidehistorian laitokselle lahjoittama antiikkesinekokoelma on Helsingin yliopistomuseossa. Hän lahjoitti grafiikkakokoelmansa ja antiikin aikaisten rahojen kokoelmansa Jyväskylän yliopistolle.


title: Christoffer H. Ericsson

text: Ericsson kirjoitti myös meriaiheisia romaaneja ja esseekokoelmia.


title: Christoffer H. Ericsson

text: Christoffer H. Ericsson oli naimisissa Harriet Clayhillsin kanssa 1942-1949, Rita Molanderin kanssa 1951-1963 ja Kristin Olsonin kanssa 1968-1972. Hänellä oli avioliitoista kolme lasta.


title: Jasper Felder

text: Jasper Felder (s. 21. syyskuuta 1970) on yhdysvaltalais-ruotsalainen jääpalloilija ja alamäkiluistelija. Jääpallossa hän on edustanut Yhdysvaltain maajoukkuetta, mutta pelannut suurimman osan jääpallourastaan Ruotsissa. Alamäkiluistelussa hän on edustanut Ruotsia. Tämä on mahdollista, koska hänen äitinsä on ruotsalainen ja isänsä amerikkalainen.


title: Jasper Felder

text: Jääpalloa Jasper Felder on pelannut nuoruudestaan asti. Kaudella 1993–1994 Felder muutti Yhdysvaltoihin Minneapolisiin. Tällöin hän järjesti itselleen isänsä kansalaisuuden perusteella Yhdysvaltain passin ja sai oikeuden edustaa Yhdysvaltoja. Felder palasi parin Yhdysvalloissa viettämänsä vuoden jälkeen Ruotsiin ja on pelannut pääosan Tukholman alueen 1-divisioonan jääpalloseuroissa IF Sköndals, Helenelunds IK, GT/76, AIK, Norrtelje BF ja kaudella 2013–2014 tukholmalaista Djurgårderns IF Bandyä.


title: Jasper Felder

text: Felder aloitti uransa Yhdysvaltain jääpallomaajoukkueessa vuoden 1993 kisoissa ja on edustanut sen jälkeen Yhdysvaltoja kaikkiaan 12 MM-kisoissa vuoteen 2014 asti. Vuonna 2004 Felder valittiin Unkarissa pelatun B-ryhmän parhaaksi hyökkääjäksi.


title: Jasper Felder

text: Alamäkiluistelussa Felder on lajin tunnetuimpia urheilijoita. Hän on voittanut seitsemän kertaa Red Bull Crashed Ice -kilpailun vuosina 2001–2009. Nykyään hän toimii Ruotsin maajoukkueen valmentajana.


title: Purpuriitti

text: Purpuriitti on harvinainen mineraali, joka on keräilijöiden suosima. Se on saanut nimensä siitä, että sen väri on yleensä purppura. Väri voi kuitenkin olla myös purppuran ja ruskean sävyjen sekoitus tai ruusunpunainen. Viiru on vaalea purppura tai vaaleanpunainen. Kovuus on Mohsin asteikolla 4–4,5. Kidejärjestelmältään purpuriitti on ortorombinen. Sitä muodostuu muun muassa mangaani-rautafosfaattien hapettumisen tuloksena. Kemiallinen kaava on (MnFe)PO.


title: Purpuriitti

text: Purpuriittia esiintyy pegmatiiteissa. Sitä on löydetty Yhdysvalloista, Ruotsista, Portugalista, Ranskasta ja Malesiasta.


title: Viveca Hollmerus

text: Viveca Hollmerus (myöh. Cable; 29. maaliskuuta 1920 Helsinki – 2004) oli suomenruotsalainen kirjailija.


title: Viveca Hollmerus

text: Hollmerus oli naimisissa 1954–2001 englantilaisen diplomaatin Sir James Cablen (1920–2001) kanssa. Hänet on haudattu Cambridgeen Englantiin.


title: Karhunkierros (täsmennyssivu)

text: Karhunkierros voi tarkoittaa seuraavia:


title: Eino-myrsky

text: Eino-myrsky oli voimakas matalapaine, joka saapui Suomen länsirannikolle Vaasan ja Kokkolan välille 17. marraskuuta 2013 aamuyöllä. Ilmatieteen laitoksen mukaan Eino-myrsky oli vielä tuolloin Suomen 2000-luvun kolmanneksi voimakkain myrsky. Matalapainemyrskyistä vain Tapani- ja Janika-myrskyt olivat olleet 2000-luvulla Eino-myrskyä voimakkaampia ennen kuin Seija-myrsky iski Suomeen joulukuussa 2013.


title: Eino-myrsky

text: Eino kehittyi Norjanmerellä, ja se riehui jopa hirmumyrskyn voimalla Norjassa ennen Suomeen saapumista. Norjassa ja Ruotsissa myrskyn nimenä oli Hilde.


title: Eino-myrsky

text: Aamuyöllä 17. marraskuuta 2013 läntisillä merialueilla saavutettiin myrskylukemia, kun 10 minuutin keskituuli oli enimmillään 25 m/s ja puuskissa jopa 31 m/s. Sisämaan puolella puuskien nopeudet ylsivät paikoitellen noin 25 m/s, mutta ne jäivät yleisesti 20 m/s. Myös Keski- ja Itä-Suomen järvialueiden sääasemilla mitattiin jopa 29 m/s puuskahuippuja. Myrsky vei sähköt yli 230 000 taloudelta, ja eniten vikoja esiintyi Elenian sähkönjakelualueella. Myrsky aiheutti paikoin ongelmia junaliikenteelle raiteille kaatuvien puiden takia. Ylivieskan ja Kokkolan välillä liikenne pysähtyi kokonaan.


title: Eino-myrsky

text: Sähköongelmien lisäksi viranomaisille tuli runsaasti hätäilmoituksia teille kaatuneista puista ja irronneista katoista. Voimakkaan länsituulen takia Länsi-Suomen rannikolla, varsinkin Oulun alueella, vesi nousi jopa laitureiden päälle. Keskimääräinen aallonkorkeus oli Perämerellä ja Pohjanlahdella jopa 4,4 metriä, mutta yksittäinen aalto saattoi olla huomattavasti korkeampikin. Sähköyhtiö Elenia vertasi Eino-myrskyä jopa Tapani-myrskyn aiheuttamaan kaaokseen vuonna 2011.


title: Eino-myrsky

text:
Myrsky kaatoi metsää maa- ja metsätalousministeriön arvion mukaan 80 miljoonan euron arvosta.
Eino-myrskyn voimakkain kymmenen minuutin keskituuli mitattiin Raahessa 27 m/s ja voimakkain puuska Kaskisilla 32,9 m/s. Ruotsissa ja Norjassa 16. marraskuuta Hilde-myrskyn tuulenpuuskat yltyivät ennen Suomeen saapumistaan jopa 56 m/s.


title: Sun Araw

text: Cameron Stallones (taiteilijanimi Sun Araw) on yhdysvaltalainen kokeellisen musiikin ja psykedeelisen rockin artisti. Ennen soolouraansa Sun Araw on soittanut Magic Lantern -yhtyeessä sekä tehnyt yhteisalbumia roots reggae-lauluyhtye The Congosin ja M. Geddes Gengrasin kanssa.


title: Sun Araw

text:
Sun Araw’n viralliset kotisivut
Sun Araw disgocs.com-sivustolla


title: Aron Gunnarsson

text: Aron Einar Malmquist Gunnarsson (s. 22. huhtikuuta 1989 Akureyri) on islantilainen jalkapalloilija, joka edustaa Englannin mestaruussarjassa pelaavaa Cardiff Cityä. Pelipaikaltaan hän on keskikenttäpelaaja, mutta pelaa joskus myös oikeana puolustajana.


title: Aron Gunnarsson

text: Aron pelasi kotimaansa toisella sarjatasolla Þor Akureyrissa 11 ottelua vuosina 2005–2006. Hän siirtyi alankomaalaisen AZ Alkmaarin alle 19-vuotiaiden joukkueeseen kesällä 2006. Vuotta myöhemmin hän siirtyi alle 21-vuotiaiden joukkueeseen. Jälkimmäisellä kaudella hän pelasi myös yhden ottelun Eredivisiessä.


title: Aron Gunnarsson

text: Aron siirtyi englantilaiseen Coventry Cityyn kesällä 2008. Hän pelasi seurassa kolmen kauden aikana 122 toiseksi korkeimman sarjatason, mestaruussarjan, ottelua, joissa teki kuusi maalia. Kesällä 2011 hän siirtyi samassa sarjassa pelanneeseen Cardiff Cityyn.


title: Aron Gunnarsson

text: Aron kuului Cardiffin joukkueeseen, joka hävisi liigacupin lopputtelun Liverpoolille rangaistuspotkukilpailun jälkeen helmikuussa 2012. Keväällä 2013 seura voitti mestaruussarjan nousten Englannin Valioliigaan, josta kuitenkin putosi heti seuraavalla kaudella. Valioliigassa Aron pelasi 23 ottelua ja teki yhden maalin.


title: Aron Gunnarsson

text: Aron Gunnarsson pelasi Islannin alle 17-, 19- ja 21-vuotiaiden maajoukkueissa. Hän pelasi kaksi ottelua alle 21-vuotiaiden EM-kilpailuissa 2011. Ensimmäisen A-maaottelunsa hän pelasi Valko-Venäjää vastaan helmikuussa 2008. Ensimmäisen arvokisojen karsintaottelunsa hän pelasi 2–2-tasapeliin päättyneessä Norjaa vastaan syyskuussa 2008. Ensimmäisen maaottelumaalinsa hän teki EM-karsintaottelussa Latviaa vastaan lokakuussa 2014.


title: Aron Gunnarsson

text: Aron on pelannut 9. kesäkuuta 2016 mennessä kaikkiaan 59 A-maaottelua, joissa hän on tehnyt kaksi maalia. Hän on pelannut 18 MM- ja 14 EM-karsintaottelua. Hän pelasi yhdeksän EM-karsintaottelua, joissa teki kaksi maalia, Islannin selviytyessä EM-kilpailuihin 2016. Hän on toiminut Islannin vakituisena kapteenina elokuusta 2012 lähtien.


title: Ulla Sid

text: Ulla Elisabet Sid (s. 4. huhtikuuta 1920 Helsinki) on suomenruotsalainen opettaja ja kirjailija.


title: Ulla Sid

text: Ulla Sid on naimisissa pianisti, opettaja Sven Sidin kanssa. Heidän poikansa on Svenska Teaternin näyttelijä Sven Sid ja pojantyttärensä näyttelijä Maria Sid.


title: Elin Kåven

text: Elin Kåven (s. 25. lokakuuta 1979 Hammerfest) on saamelainen laulaja Norjan Kaarasjoelta. Hän voitti Sámi Grand Prix -kilpailun vuonna 2008. Hän on julkaissut kaksi albumia vuosina 2009 ja 2013.


title: Joseph Rosenblatt

text: Joseph Rosenblatt (s. 26. joulukuuta 1933 Toronto) on kanadalainen runoilija ja piirtäjä. Hän varttui Torontossa, jossa hän kävi teknillistä keskuskoulua. Hän kuitenkin jätti koulunsa kesken 10. luokalla. Hänen ensimmäiset teoksensa olivat "Voyage of the Mood" (1963) ja "The LSD Leacock" (1966). Rosenblattin runoissa on esiintynyt toistuvana aiheena ihmisen kosketus luontoon ja eläinmaailmaan.


title: Joseph Rosenblatt

text: Rosenblatt sai vuonna 1976 Governor General's Awardin kokoelmastaan "Top Soil" (1976). Lukuisien runoteostensa ohella Rosenblatt on julkaissut muistelmateoksen (1985) sekä romaanin "The Kissing Goldfish of Siam" (1989). Häneltä on lisäksi ilmestynyt useita piirroskokoelmia, kuten "Doctor Anaconda's Solar Fun Club" (1978). Hän toimitti vuosina 1972–1983 kirjallisuuslehteä "Jewish Dialog". Rosenblattin runot ja piirrokset ovat hyvin edustettuina kahdessa kokoomateoksessa: "The Joe Rosenblatt Reader" (1995) ja "The Voluptuous Gardener: The Collected Art and Writing of Joe Rosenblatt, 1973-1996" (1996).


title: Maire Karila

text: Maire Karila (s. 19. toukokuuta 1920 Helsinki) on suomalainen näytelmäkirjailija.


title: Jalkapallon Italian mestaruuskilpailut 1898

text: Jalkapallon Italian mestaruudesta pelattiin virallisesti Italian jalkapalloliiton hyväksymänä ensimmäistä kertaa vuonna 1898. Mestaruuskilpailuja pidetään Serie A:n edeltäjänä. Vuoden 1898 kilpailuun osallistui neljä joukkuetta, kolme Torinosta ja yksi Genovasta. Ensimmäisen Italian mestaruuden voitti CFC Genoa.


title: Ann-Mari Andersen

text: Ann-Mari Andersen (s. 1969) on saamelainen laulaja Norjan Kautokeinosta. Hän voitti Sámi Grand Prix -kilpailun vuonna 1993. Vuonna 2007 hän osallistui Melodi Grand Prix -kilpailuun.


title: Ann-Mari Andersen

text: Andersen on kasvanut kaksikielisenä, norja on hänen vahvempi kielensä. Hän puhuu norjaa arkielämässään mutta laulaa saamen kielellä.


title: Vain elämää (2. tuotantokausi)

text: "Vain elämää" -sarjan toinen tuotantokausi kuvattiin 28. toukokuuta – 4. kesäkuuta 2013 ja sen esittäminen alkoi Nelosella 4. lokakuuta 2013. Kauden viimeinen jakso esitettiin 22. marraskuuta 2013.


title: Vain elämää (2. tuotantokausi)

text: Ensimmäisen tuotantokauden tapaan kausi kuvattiin Hirvensalmella sijaitsevassa Satulinnassa. Kauden artistit, Anna Abreu, Laura Närhi, Maarit Hurmerinta, Ilkka Alanko, Jukka Poika, Pauli Hanhiniemi ja Juha Tapio, julkistettiin 28. toukokuuta 2013.


title: Vain elämää (2. tuotantokausi)

text: Myös toisen tuotantokauden artistit nähtiin livekonsertissa. Konsertti järjestettiin Hartwall Arenalla 28. joulukuuta 2013. Osa ohjelmassa esitetyistä kappaleista julkaistiin kokoelmalevyllä 15. marraskuuta 2013. Kauden toinen kokoelma julkaistiin 29. marraskuuta 2013.


title: Vain elämää (2. tuotantokausi)

text: 2. tuotantokausi keräsi keskimäärin 756 000 katsojaa.


title: Jazz at the Philharmonic

text: Jazz at the Philharmonic eli JATP oli huipputason jazzmuusikoista koottujen kokoonpanojen kiertue-, konsertti- ja levytystoimintaa Yhdysvalloissa vuosina 1944–1983. JATP:n tuottajana toimi Norman Granz.


title: Jazz at the Philharmonic

text: JATP-konserttien esiintyjät olivat lähinnä swing- ja bebop-tyylien muusikoita. Alkuaikojen konsertit olivat ensimmäisiä suuria jazztapahtumia, joissa soittivat sekä mustista että valkoisista muusikoista kootut kokoonpanot. Myöskään yleisön jaottelua mustiin ja valkoisiin ei hyväksytty, vaan Norman Granz jopa perui joitakin konsertteja joissa näin oli aiottu tehdä.


title: Jazz at the Philharmonic

text: Vuosikymmenten mittaan JATP-projekteissa esiintyi kunkin ajan arvostetuimpia jazzmuusikoita ja -yhtyeitä kuten Ray Brown, Benny Carter, Nat King Cole, Roy Eldridge, Ella Fitzgerald, Stan Getz, Dizzy Gillespie, Lionel Hampton, Coleman Hawkins, Billie Holiday, The Modern Jazz Quartet, J. J. Johnson, Barney Kessel, Gene Krupa, Shelly Manne, Fats Navarro, Charlie Parker, Oscar Peterson, Buddy Rich, Sonny Stitt, Clark Terry, Ben Webster ja Lester Young.


title: Jazz at the Philharmonic

text: Ensimmäinen Jazz at the Philharmonic -konsertti pidettiin heinäkuussa 1944 Los Angelesin Philharmonic-konserttisalissa. Siinä esiintyivät muiden muassa Nat ”King” Cole ja Les Paul. Mainosjulisteet tehneessä kirjapainossa tapahtumalle kaavailtu nimi ”A Jazz Concert at the Philharmonic Auditorium” oli lyhennetty muotoon ”Jazz at the Philharmonic”, mikä jäikin vuosikymmeniksi käyttöön konserttisarjan nimenä.


title: Jazz at the Philharmonic

text: Norman Granz myös äänitti monia JATP-konsertteja ja myi äänilevyjen julkaisuoikeuksia aluksi tuottaja Moses Aschin levymerkeille, sitten Mercury- ja Clef-merkeille ja vuodesta 1956 Verve Recordsille. 1970-luvulla Granz piti JATP-henkeä yllä oman Pablo-levymerkkinsä suojissa. Sen kautta hän julkaisi myös joitakin aiemmin julkaisemattomia menneiden vuosien JATP-nauhoituksia.


title: Jazz at the Philharmonic

text: Ensimmäinen Eurooppaan suunnattu JATP-kiertue tapahtui vuonna 1952. Kiertuetoiminta Yhdysvalloissa ja Kanadassa piti taukoa vuodesta 1957 vuoteen 1967, jolloin tehtiin viimeinen Pohjois-Amerikan kiertue. JATP-toiminta kuitenkin jatkui epäsäännöllisin väliajoin Euroopassa ja Japanissa vuoteen 1983 saakka.


title: Jazz at the Philharmonic

text: Vuonna 2010 Yhdysvaltain kongressin kirjasto otti Jazz at the Philharmonic -levytykset mukaan National Recording Registry -äänitekokoelmaan, johon valitaan vuosittain kulttuurisesti, historiallisesti tai esteettisesti merkittävimpiä äänityksiä.


title: Kiili

text: Kiili tarkoittaa muun muassa seuraavaa:


title: Katri Alatalo

text: Katri Alatalo (s. 11. heinäkuuta 1985) on jyväskyläläinen kirjailija. Hän on valmistunut filosofian maisteriksi pääaineenaan suomen kieli. Fantasiaan keskittynyt pienkustantamo Vaskikirjat on julkaissut häneltä "Mustien ruusujen maa" -trilogiasta kaksi romaania: "Karnin labyrintti" (2012) sekä "Laulu kadonneesta saaresta" (2013). "Karnin labyrintti" oli ehdolla Kuvastaja-palkinnon saajaksi.


title: Katri Alatalo

text: Alatalon novelleja on julkaistu lehdissä ja palkittu kirjoituskilpailuissa. Hän on saanut kunniamaininnan Portin novellikilpailussa vuosina 2010 ja 2012. Hänen novellinsa ”Älä riko pintaa” sijoittui Atorox-äänestyksessä kuudenneksi vuonna 2011. Alatalo asuu Jyväskylän Korpilahdella.


title: Tuovi Puupponen

text: Tuovi Marja Valvikki Puupponen, vuoteen 1937 "Virtanen" (23. toukokuuta 1920 Viipuri – 12. toukokuuta 1999 Tuusula) oli suomalainen toimittaja ja televisiokäsikirjoittaja. Hän käytti myös nimimerkkiä "Mura".


title: Tuovi Puupponen

text: Tuovi Puupposen vanhemmat olivat rakennusmestari Erkki Olavi Muraja ja Ida Emilia Lönnqvist. Hän oli naimisissa 1945–1967 kirjailija ja toimittaja Simo Puupposen (nimimerkki "Aapeli") kanssa.


title: Tuovi Puupponen

text: Tuovi Puupponen pääsi ylioppilaaksi Arkadian yhteislyseosta 1941.


title: Pauli Taskinen

text: Pauli Kullervo Taskinen (s. 30. toukokuuta 1920) oli suomalainen taidemaalari ja kirjailija. Hän on syntynyt Sippolassa, josta perhe muutti ensin Kymiin ja sieltä Turkuun, jossa Pauli Taskinen asui 2000 - luvulla tapahtuneeseen kuolemaansa asti. Hänen isänsä Petter Taskinen oli syntynyt 1893 Nilsiässä.


title: Liisa Vuorinen

text: Alma Elisabet Sipiläinen, kirjailijanimi Liisa Vuorinen (s. 28. toukokuuta 1920 Luopioinen) on suomalainen näkövammainen kirjailija.


title: Vanalinn

text: Vanalinn on asuinalue () Kesklinnan kaupunginosassa Tallinnassa. Sen pinta-ala on 110 hehtaaria ja väkiluku 4 943 henkeä (1.1.2018). Vuoden 2014 alussa asuinalueen väestöstä 57 prosenttia oli virolaisia.


title: Tulan taistelu

text: Tulan taistelu oli toisessa maailmansodassa Saksan 2. panssariarmeijan yritys raskaasti linnoitetun Tulan kaupungin valloittamiseksi ja siten Moskovan piirittämiseksi etelästä. Saksan keskustan armeijaryhmän aloitettua hyökkäyksensä kohti Moskovaa 24. lokakuuta, Heinz Guderianin johtama Saksan 2. panssariarmeija aloitti hyökkäyksen Orelin valtatietä pitkin kohti Tulaa. Etummaiset yksiköt yrittivät 29. lokakuuta vallata kaupungin rintamahyökkäyksellä, mutta se kuitenkin torjuttiin 7. marraskuuta mennessä Neuvostoliiton 15. armeijan, 3. armeijan, 49. armeijan, 156. kiväärirykmentin ja 732. tykistörykmentin vastahyökkäyksellä. Saksan 2. panssariarmeijaan kuulunut Saksan 17. panssaridivisioona aloitti uuden hyökkäyksen 18. marraskuuta kaupunkia kohti vallaten Stalinogorskin ja Kaširan kaupungit. Neuvostoliiton 112. panssaridivisioonan ja 1. ratsuväkirykmentin joukot aloittivat vastahyökkäyksen 27. marraskuuta pysäyttäen saksalaisten etenemisen. Kolmas ja viimeinen yritys kaupungin valtaamiseksi alkoi 2. joulukuuta, mutta 15. ja 49. armeijan vastahyökkäykset pakottivat saksalaiset ryhmittymään puolustukseen 5. joulukuuta mennessä. Saksalaiset eivät yrityksistä huolimatta onnistuneet valtaamaan Tulaa ja siten piirittäneet Moskovan etelästä.


title: Jari Pulsa

text: Jari-Pekka Pulsa (s. 4. kesäkuuta 1961 Rovaniemi) on suomalainen muusikko, säveltäjä, sanoittaja ja runoilija. Musiikkiuransa ohella hän on toiminut mm. museotyöntekijänä.


title: Jari Pulsa

text: Pulsan yhtyeitä ovat olleet mm.Lapin Kullat, Karu Selli, Pulsa, Avanto ja The Vävyt. Rockyhtye Jalla Jalla on levyttänyt hänen sanoituksiaan. Jazzyhtye JARRING on ollut hänen pääprojektinsa vsta 2014 lähtien. Pulsa soittaa bändissä tenorisaksofonia ja säveltää materiaalin.


title: Per Fosshaug

text: Per Fosshaug (s. 24. helmikuuta 1965 Ljusdal) on ruotsalainen jääpalloilija ja tällä hetkellä myös jääpallovalmentaja.


title: Per Fosshaug

text: Per Fosshaugin isä on tunnettu jääpalloilija Örjan Modin. Fosshaug asui nuoruutensa Borlängessä, jossa hän aloitti myös jääpalloilijan uransa. Fosshaugin jääpallouran seuroja ovat sen jälkeen olleet Borlänge Bandy, Falu BS, IFK Vänersborg, Västerås SK, Sandvikens AIK ja Tillberga Bandy. Ylimmällä sarjatasolla, silloisessa Allsvenskanissa, Fosshaug aloitti syksyllä 1986 siirryttyään Falu BS:n riveihin. Kaikkiaan kausia Ruotsin ylimmällä sarjatasolla kertyi 18.


title: Per Fosshaug

text: Ruotsin jääpallomaajoukkuetta Fosshaug edusti kausina 1993–2005 kaikkiaan 129 kertaa ja MM-kisoihin hän osallistui yhdeksän kertaa, joissa saavutti viisi maailmanmestaruutta, pelasi kaikkiaan 45 MM-ottelua ja teki 33 maalia.


title: Per Fosshaug

text: Tammikuussa 2012 Fosshaug teki 47-vuotiaana comebackin Elitserieniin Tillbergan riveissä. Kauden 2008 jälkeen Fosshaug oli siirtynyt jo Tillbergan valmennustehtäviin. Erikoisena valmennustehtävänä Fosshaug ilmoitti keväällä 2013 valmentavansa Ruotsissa asuvista somalisiirtolaisista jääpallojoukkueen vuoden 2014 jääpallon MM-kisoihin.


title: Per Fosshaug

text: Fosshaug on joutunut urallaan skandaaleihin niin kentällä kuin kentän ulkopuolella muun muassa veroasioiden osalta. Kaikkeen tähän skandaalinkäryiseen jääpalloilijan elämäänsä liittyen Fosshaug on kirjoittanut yhdessä Anders Lifin kanssa kirjan.


title: Per Fosshaug

text: Maajoukkueessa


title: Per Fosshaug

text: Seurajoukkueissa


title: Per Fosshaug

text: Henkilökohtaisesti.


title: Hélène Dorion

text: "Hélène Dorion"' (s. 1958 Quebec) on kanadalainen kirjailija, joka on julkaissut lukuisia runoteoksia. Hän on työllään voittanut monia palkintoja, joihin lukeutuvat Governor General's Literary Award (2006) sekä Mallarmé-palkinto (2005), jonka Dorion sai ensimmäisenä quebeciläisenä naiskirjailijana. Vuonna 2010 Dorionista tehtiin Kanadan ritarikunnan upseeri. Hän oli jo tätä ennen ollut Ordre national du Québecin ritari. Dorionin julkaisuja on käännetty yli 15 kielelle. Hän on paitsi runoilija, myös romaanikirjailija ja esseisti.


title: Lihula

text: Lihula on Läänerannan kuntaan kuuluva epäitsenäinen kaupunki ja entinen kaupunki Länsi-Virossa, Pärnumaan maakunnassa, noin 50 kilometriä Haapsalusta kaakkoon. Se on Läänerannan kunnan hallinnollinen keskus.


title: Lihula

text: Vuoden 2015 alussa Lihulassa on asukkaita 1 237, ja asukastiheys on 295 asukasta neliökilometrillä. Lihulan pinta-ala on 4,19 neliökilometriä.


title: Lihula

text: Lihula oli Viron piispan asuinpaikka 1200-luvulla. Lihulan piispanlinnasta ovat jäljellä Lihulan linnanrauniot.


title: Lihula

text: Kaupunkioikeudet Lihula sai vuonna 1993, mutta vuonna 1999 se menetti itsenäisen asemansa, kun Lihulan kunta ja Lihulan kaupunki yhdistyivät uudeksi Lihulan kunnaksi. Ennen vuoden 2017 kuntauudistusta Lihulan kunta kuului Läänemaan maakuntaan ja Lihulan kaupunki oli Lihulan kunnan keskuspaikka.


title: Lihula

text: Vuonna 2011 Lihulan epäitsenäisessä kaupungissa oli 1 338 asukasta, joista 1 302 (97,3 %) oli virolaisia, 21 (1,6 %) venäläisiä ja 15 (1,1 %) muita kansallisuuksia.


title: Räpina

text: Räpina on epäitsenäinen kaupunki ja entinen kaupunki Räpinan kunnassa Kaakkois-Virossa, Põlvamaan maakunnassa, noin 60 kilometriä Tartosta kaakkoon.


title: Räpina

text: Asukkaita Räpinassa on 2 312, ja asukastiheys on 607 asukasta neliökilometrillä (1.1.2015). Räpinan pinta-ala on 3,81 neliökilometriä.


title: Räpina

text: Kaupunkioikeudet Räpina sai vuonna 1993, mutta vuonna 2002 se menetti itsenäisen asemansa, kun Räpinan kunta ja Räpinan kaupunki yhdistyivät uudeksi Räpinan kunnaksi. Vuoden 2017 kuntauudistuksessa Räpinan kunta, Meeksi ja Veriora yhdistettiin jälleen uudeksi Räpinan kunnaksi.


title: Räpina

text: Vuonna 2011 Räpinan epäitsenäisessä kaupungissa oli 2 455 asukasta, joista 2 097 (85,4 %) oli virolaisia, 315 (12,8 %) venäläisiä ja 39 (1,6 %) muita kansallisuuksia.


title: Räpina

text: Räpinassa on AS Räpina Paberivabrikin keräyspaperia jalostava paperitehdas.


title: Kohila

text: Kohila on kauppala () Virossa Raplamaan maakunnassa. Se on Kohilan kunnan keskus ja sijaitsee 30 kilometriä Tallinnasta etelään.


title: Kohila

text: Vuoden 2011 väestönlaskennan mukaan Kohilan kauppalassa oli 3 346 asukasta, joista 2 940 (87,9 %) oli virolaisia, 252 (7,5 %) venäläisiä ja 153 (4,6 %) muita kansallisuuksia.


title: Märjamaa

text: Märjamaa on kauppala () Virossa Raplamaan maakunnassa. Se on Märjamaan kunnan keskus ja sijaitsee valtatie 4:n varrella 60 kilometriä Tallinnasta lounaaseen.


title: Märjamaa

text: Vuoden 2011 väestönlaskennan mukaan Märjamaan kauppalassa oli 2 821 asukasta, joista 2 769 (98,2 %) oli virolaisia, 21 (0,7 %) venäläisiä ja 30 (1,1 %) muita kansallisuuksia.


title: John Russell (näyttelijä)

text: John Lawrence Russell (3. tammikuuta 1921 – 19. tammikuuta 1991) oli yhdysvaltalainen näyttelijä ja toisen maailmansodan veteraani. Hän muistetaan parhaiten rooleistaan Nathan Burdette elokuvassa "Rio Bravo" (1959) ja Marshal Stockburnina Clint Eastwoodin elokuvassa "Kalpea ratsastaja" (1985).


title: John Russell (näyttelijä)

text: Russell syntyi Los Angelesissa Kaliforniassa ja opiskeli Kalifornian yliopistossa. Hän liittyi Yhdysvaltain merijalkaväkeen toisen maailmansodan aikana, vaikka häntä ei ensin kelpuutettu pituutensa takia (191 cm).


title: John Russell (näyttelijä)

text: John Russell avioitui kahdesti ja hänellä oli kolme lasta. Hän kuoli keuhkolaajentumaan vuonna 1991.


title: Aleksi Rekonen

text: Aleksi Oskari Rekonen (s. 23. heinäkuuta 1993 Helsinki) on suomalainen jääkiekkoilija, joka pelaa SM-liigajoukkue Porin Ässissä. Hänen pelipaikaltaan keskushyökkääjä, mutta osaa pelata myös laidassa. Rekosella on erikoisuutena matala aloittamistyyli.


title: Aleksi Rekonen

text: Rekonen on Vuosaaren Viikinkien kasvatti. Hän pelasi suurimman osan junioriurastaan kuitenkin Jokereissa, jonka C-nuorissa Rekonen voitti SM-hopeaa vuonna 2008 ja Suomenmestaruuden vuonna 2009. Hän oli kaudella 2008–2009 myös joukkueen paras pistemies SM-karsinnoissa tehoilla 12+14=26, kuten myös B-nuorten SM-karsinnoissa kaudella 2009–2010 tehoilla 7+10=17. Kaudella 2011–2012 Rekonen toimi Jokereiden A-nuorten varakapteenina ja voitti kauden päätteeksi SM-hopeaa. Hän debytoi samalla kaudella myös miesten peleissä pelattuaan yhden Mestis-ottelun lainalla Kiekko-Vantaan riveissä.


title: Aleksi Rekonen

text: Kaudeksi 2012–2013 Rekonen siirtyi vuoden mittaisella sopimuksella Kiekko-Vantaaseen. Hänen tulokaskautensa Mestiksessä toi 46 runkosarjaottelussa tehot 8+15=23, joilla Rekonen oli joukkueen kolmanneksi paras pistemies. Kevään 2013 karsintasarjan viidessä ottelussa syntyi tehot 2+1=3. Hän vahvisti ison osan kaudestaan myös Kiekko-Vantaan A-nuoria. Kesäkuussa 2013 Rekonen teki vuoden mittaisen jatkosopimuksen Kiekko-Vantaan kanssa.


title: Aleksi Rekonen

text: Rekonen nousi kaudella 2013–2014 Kiekko-Vantaan varakapteeniksi. Hän oli joukkueen toiseksi paras pistemies Artem Iossafovin jälkeen tehoilla 12+19=31. Rekonen debytoi samalla kaudella myös SM-liigassa, kun hän teki liigadebyyttinsä lainalla Jokereissa 16. marraskuuta 2013 vieraissa Hämeenlinnan Pallokerhoa vastaan. Liigauransa avausmaalin Rekonen teki 2. joulukuuta 2013 Oulun Kärppiä vastaan. Kaikkiaan hän teki Jokereissa 18 runkosarjaottelussa tehot 2+1=3. Rekonen pelasi kauden aikana SM-liigaa myös kaksi ottelua lainalla Hämeenlinnan Pallokerhossa tammikuussa 2014.


title: Aleksi Rekonen

text: Kaudeksi 2014–2015 Rekonen siirtyi kaksivuotisella sopimuksella SM-liigan nousijajoukkue Vaasan Sportiin. Syyskauden 2015–2016 Rekonen pelasi enimmäkseen lainalla Mestis-joukkue Kokkolan Hermeksessä. Lokakuussa 2015 Sport lainasi hänet marraskuun maaottelutaukoon asti kestäneellä sopimuksella Oulun Kärppiin, jossa hän paikkasi loukkaantuneita Esa Pirneksen ja Julius Junttilan loukkaantumisia. Rekonen pelasi siellä yhdeksän ottelua ilman tehopisteitä. Hän ehti pelata myös Sportissa kolme ottelua tehden yhden maalin, kunnes Rekonen siirtyi tammikuussa 2016 1+1-vuotisella sopimuksella Pelicansiin, josta Sportiin siirtyi puolestaan Teddy Da Costa. Rekonen teki Pelicansissa 14 runkosarjaottelussa tehot 2+1=3 ja yhdeksässä playoff-ottelussa kaksi syöttöpistettä. Hän pelasi myös neljä ottelua lainalla Mestis-joukkue Heinolan Peliitoissa. Huhtikuussa 2016 Rekonen teki kaksivuotisen jatkosopimuksen Pelicansin kanssa.


title: Aleksi Rekonen

text: Rekonen pelasi kaudella 2017–2018 Pelicansin ainoana joukkueen kauden kaikki 60 runkosarjaottelua. Hän teki myös SM-liigan yhden kauden piste-ennätyksensä tehoilla 11+17=28. Kaudeksi 2018–2019 Rekonen siirtyi kaksivuotisella sopimuksella Porin Ässiin.


title: Aleksi Rekonen

text: Rekonen pelasi alle 18-vuotiaiden MM-kilpailuissa vuonna 2011 ja World U-17 Hockey Challengessa vuonna 2010.


title: Jacob Avshalomov

text: Jacob Avshalomov (28. maaliskuuta 1919 Qingdao, Kiina – 25. huhtikuuta 2013 Oregon) oli yhdysvaltalainen säveltäjä ja kapellimestari. Hän oli säveltäjä Aaron Avshalomovin poika sekä säveltäjä David ja alttoviulisti Daniel Avshalomovin isä.


title: Jacob Avshalomov

text: Avshalomov opiskeli isänsä johdolla. Lisäksi Reed Collegessa ja Eastman School of Musicissa hän sai opetusta Bernard Rogersilta ja Aaron Coplandilta. Vuosina 1946–54 hän itse opetti Columbian yliopistossa; lisäksi hän opetti Northwestern Universityssa, Illinoisin yliopistossa, Reed Collegessa, Tanglewoodissa ja Aspenilla. Avshalomov johti Brucknerin, Tippettin, Händelin ja Sessionsin teosten Yhdysvaltain-ensiesityksiä.


title: Jacob Avshalomov

text: Avshalomov esiintyi kapellimestarina Yhdysvaltain lisäksi muun muassa Kiinassa ja Venäjällä. Hän voitti säveltäjänä lukuisia palkintoja. Hänen säveltämiään tilaustöitä ovat muiden muassa "Oregon: The Symphony", "The Thirteen Clocks", "Phases of the Great Land", "Glorious th'Assembled Fires" ja "Symphony of Songs".


title: Rodismi

text: Rodismi (), tai rodnoverilaisuus (, "Rodnoverie"), on uuspakanallinen uskonto, jonka harjoittajat näkevät itsensä slaavilaisen uskonnon perillisinä.


title: Paulina Goto

text: Paulina Goto (s. 29. heinäkuuta 1991 Monterrey) on meksikolainen laulaja, näyttelijä ja juontaja. Hän varttui Tampicossa ja kilpaili lapsena rytmisessä voimistelussa. Vuonna 2008 hän osallistui juontajana "Roomies"-sarjaan. Hän pääsi 17-vuotiaana opiskelemaan Centro de Educación Artísticaan ja muutti Méxicoon. Vuonna 2010 Goto sai tähtiroolin telenovelassa "Niña de mi corazón", ja vuonna 2011 hän voitti TVyNovelas-palkinnon parhaana nuorena näyttelijättärenä. Goto on esiintynyt myös telenovelassa "Miss XV". Hän kuuluu Eme 15 -yhtyeeseen Natasha Dupeyrónin, Eleazar Gómezin, Yago Muñozin, Jack Duarten ja Macarena Achagan kanssa.


title: Paulina Goto

text: Goto debytoi laulusolistina albumilla "Paulina Goto" (2010), joka julkaistiin Sony Music Entertainmentin kautta. Vuonna 2012 Goto julkaisi Eme 15:n kanssa albumin "Eme 15", joka debytoi Meksikon Top 100 -listalla toisella sijalla ja myi lopulta kultaa.


title: Jim Carter

text: Jim Carter (s. 19. elokuuta 1948, Harrogate, Yorkshire, Yhdistynyt kuningaskunta) on englantilainen näyttelijä. Hänet tunnetaan muun muassa hovimestari Charles Carsonin roolistaan televisiosarjassa "Downton Abbey". Hän on näytellyt myös elokuvissa "Top Secret – huippusalaista" (1984), "Rakastunut Shakespeare" (1998), "Cassandra’s Dream" (2007), "Kultainen kompassi", (2007) ja "My Week with Marilyn" (2011).


title: Jim Carter

text: Carter on naimisissa näyttelijä Imelda Stauntonin kanssa ja heillä on tytär. Pariskunta tapasi toisensa vuonna 1982 esiintyessään yhdessä näytelmässä "Guys and Dolls". Kaikilla perheen jäsenillä oli roolit televisiosarjassa Cranfordin naiset.


title: Filmfare Awards 2010

text: Filmfare Awards 2010 oli 29. tammikuuta 2011 Mumbaissa pidetty tilaisuus, jossa palkittiin vuoden 2010 parhaat hindinkieliset elokuvat. Se oli järjestyksessään 56. Filmfare Awards -tilaisuus.


title: Alfred Garson

text: Alfred Henrik Garson (s. 22. lokakuuta 1924 Berthier-en-Haut) on kanadalainen säveltäjä, viulisti ja musiikkipedagogi. Hän kiersi lapsena soittamassa Euroopassa ja Etelä-Amerikassa. Kaksi stipendiä (Rhodes 1945, Beit 1947) mahdollistivat Kapkaupungin yliopistossa suoritetut opinnot. Garson opiskeli orkesterinjohtoa Albert Coatesin, viulunsoittoa Editha Brahamin ja kamarimusiikkia Lili Krausin johdolla. Lisäksi Garson valitsi kursseja antropologiassa ja Afrikan kielissä. Hän voitti vuosina 1948 ja 1950 Etelä-Afrikan lähetysyhtiön sävellyskilpailun orkesterisarjallaan sekä teoksella "Song and Dance for Orchestra". Garson voitti myös Myer Levinssohn -palkinnon baletillaan "The Witch" vuonna 1949. Hän toimi vuosina 1949–1955 orkesteroijana ja sovittajana Kapkaupungin kunnallisen orkesterin palveluksessa.